Πρόβλημα με τα νεροσκουλήκια στην Ηλιούπολη\nΟι κάτοικοι της περιοχής Αστυνομικά Ηλιούπολης κοιμούνται και ξυπνάνε με τη σκούπα στο χέρι. Οπως μας μετέφεραν, υπάρχει φοβερό πρόβλημα με τα νεροσκούληκα που κατεβαίνουν στα σπίτια από τον ορεινό όγκο Υμηττού στην οδό Ολυμπιονικών.\nΤις τελευταίες μέρες, με τις βροχές, βρίσκουν αυλές, πυλωτές και τοίχους μαύρους από εκατοντάδες νεροσκούληκα που αναπαράγονται διαρκώς. Και ζητούν τη βοήθεια του δήμου, προκειμένου να αντιμετωπιστεί το πρόβλημα.\nΗΛΙΟΥΠΟΛΗ: 25.000 θεατές πέρασαν από τον Δημοτικό Θερινό Κινηματογράφο\nΟ Θερινός Δημοτικός Κινηματογράφος Ηλιούπολης «Μελίνα Μερκούρη» έσπασε κάθε ρεκόρ συμμετοχής το 2014.\nΓια πρώτη φορά έφτασε τα 25.000 άτομα εκ των οποίων τα 8.355 εισήλθαν δωρεάν. Τα έσοδα ανήλθαν στα 57.000€ και οι τιμές των εισιτηρίων 5€ και 3€.\nΔωρεάν εισήλθαν τα άτομα με αναπηρία άνω του 67%, οι κάτοχοι κόκκινης Κάρτας Κοινωνικής Συμπαράστασης του Δήμου, όσοι είχαν ελευθέρας με ατέλεια και βέβαια όλοι οι συμπολίτες μας άνω των 60 ετών για πρώτη φορά.\nΟ Δήμαρχος Ηλιούπολης, Βασίλης Βαλασόπουλος, ευχαριστεί όλους όσους συνέβαλαν σ' αυτή τη μεγάλη επιτυχία , υπαλλήλους και εθελοντές, και εύχεται και οι υπόλοιπες χρονιές να είναι επίσης επιτυχείς με μαζική συμμετοχή του κόσμου.\nΗΛΙΟΥΠΟΛΗ: Τοποθέτηση από δήμο σκαφών για τα ογκώδη αντικείμενα\nOπως ανακινώνει ο Δήμος Ηλιούπολης, προκειμένου να εξυπηρετηθούν οι δημότες που έχουν μπάζα και ογκώδη αντικείμενα , ο Δήμος όπως έχει δεσμευτεί τοποθετεί πέντε (5) «σκάφες» μόνο για μπάζα και ογκώδη αντικείμενα στα παρακάτω σημεία της πόλης:\nΡ.ΓΚΑΛΗ και ΕΡΓΑΤΩΝ ΤΥΠΟΥ\nΠΛ. ΠΑΠΑΔΙΑΜΑΝΤΗ (οδός Απόλλωνος)\nΝΥΜΦΩΝ και ΔΑΙΔΑΛΟΥ (οικόπεδο)\nΒΙΤΣΙ και ΣΑΡΑΝΤΑΠΟΡΟΥ (νησίδα)\nΜΑΚΑΡΙΟΥ και ΣΚΟΠΑ (νησίδα)\nΕπίσης ο Δήμος διαθέτει πέντε (5) επιπλέον μικρές «σκάφες» οι οποίες θα διατίθενται σε δημότες που εκτελούν εργασίες ανακαίνισης προκείμενου να αποθέτουν ογκώδη αντικείμενα.\nΤα τηλέφωνα στα οποία μπορούν να επικοινωνούν οι δημότες είναι: 210-9940900 και 210-9933200\nΗ διαφύλαξη της καθαριότητας και υγιεινής της πόλης μας είναι υποχρέωση όλων μας και προς όφελος όλων μας.


“Όλη η οικογένεια του Παναθηναϊκού είναι πολύ χαρούμενη” | ebasket.gr\nΚεντρική Basket League Παναθηναϊκός “Όλη η οικογένεια του Παναθηναϊκού είναι πολύ χαρούμενη”\n“Όλη η οικογένεια του Παναθηναϊκού είναι πολύ χαρούμενη”\nΔημοσίευση στις 12/06 0:40\nΟ Παναθηναϊκός στέφθηκε Πρωταθλητής Ελλάδος για το 2017 και ο Τσάβι Πασκουάλ μόνο χαρούμενος και υπερήφανος θα μπορούσε να είναι με αυτή την εξέλιξη, κάτι που αποτυπώνεται και στα λόγια του στις δηλώσεις του, μετά το τέλος της αναμέτρησης.\nΟ Καταλανός τεχνικός συνεχάρη τον Ολυμπιακό για όσα έδωσε όλη την αγωνιστική χρονιά και τόνισε πως όλη η οικογένεια του Παναθηναϊκού είναι χαρούμενη.\n“Καταρχάς είμαστε σίγουρα χαρούμενοι μετά από αυτή την νίκη. Είμαι πολύ χαρούμενος για τους οπαδούς του Παναθηναϊκού. Παίξαμε ένα καταπληκτικό παιχνίδι και πιστεύω πως όλη η οικογένεια του Παναθηναϊκού είναι πολύ χαρούμενη σήμερα. Δεύτερον είμαι πολύ περήφανος για τους παίκτες, γιατί είχαμε μια άσχημη σεζόν, δουλέψαμε πολύ όλη την χρονιά. Είχαμε μια κακή στιγμή στην Ευρωλίγκα. Αλλά πήραμε το Κύπελλο και το Πρωτάθλημα. Συγχαρητήρια και μπράβο σε όλο το σταφ του Παναθηναϊκού. Θεωρώ πως τους κάναμε όλους χαρούμενους. Ξέρω πολύ καλά πως είναι να χάνεις και να κερδίζεις…\nΣυγχαρητήρια στον Ολυμπιακό για όλη την σεζόν, έκαναν εξαιρετική πορεία, έπαιξαν υπέροχα, αλλά στο τέλος μόνο ένας κερδίζει. Μετά τα πρώτα 5-6 λεπτά ο Ολυμπιακός έπαιξε καλύτερα από εμάς, αλλά μετά εμείς γίναμε καλύτεροι, παίξαμε καλύτερα στην άμυνα, αλλά και στην επίθεση κι έτσι ήρθε ο τρόπος με τον οποίο τελείωσε το ματς”.\nΓια το αν είχε και Plan B, σε περίπτωση που έμπαιναν τα τρίποντα του Ολυμπιακού: “Είχαμε διαφορετικές εκδοχές στο μυαλό μας για το ματς, ανάλογα το πως θα πήγαινε. Είχα κι άλλο πλάνο στο μυαλό μου, αν ήταν εύστοχα τα τρίποντα του Ολυμπιακού, αλλά δεν θα ας το πω, το ματς τώρα έχει τελειώσει. Πάντα έχουμε κι άλλα πλάνα κι εγώ και οι συνεργάτες μου σε όλα τα ματς”.\nΓια τον αποκλεισμό και την συσπείρωση της ομάδας: “Σαν προπονητής γνωρίζω πως όλα είναι δύσκολα. Χάσαμε στα προημιτελικά, γιατί παίξαμε με μια καλύτερη ομάδα από εμάς, η οποία πήρε και το τρόπαιο στην συνέχεια. Τελειώσαμε 4η στην κανονική περίοδο της Ευρωλίγκας. Προσπαθήσαμε να οργανωθούμε ξανά, αν και κάποιες φορές ήταν δύσκολο. Τα φέραμε όλα εις πέρας, κι έτσι φτάσαμε ως εδώ”.\nΠροηγούμενο Τα… πυρομαχικά του ΣΕΦ (pics)\nΕπόμενο Γκιστ στο eBasket: “Η πιο δύσκολη χρονιά μου στον Παναθηναϊκό”


Παιδεία και παραπαιδεία (Μέρος Β’) - Εργασία Συν\nΚι έτσι φτάσαμε στη σημερινή κατάσταση όπου όλοι ΠΡΕΠΕΙ να περάσουν στο πανεπιστήμιο και μάλιστα σε όσο το δυνατόν πιο υψηλόβαθμη σχολή της οποίας την βάση εισαγωγής αρχικά διαμορφώνει η δυνατότητα επαγγελματικής αποκατάστασης των αποφοίτων της των τελευταίων ετών και στη συνέχεια ενισχύει η ματαιοδοξία των γονιών να περάσει το παιδί τους σ αυτήν την τόσο υψηλόβαθμη σχολή. Οι πιέσεις αυτές οδηγούν την μεν Παιδεία να χάσει το αρχικό της νόημα και να μετατραπεί σε πεδίο σκληρού ανταγωνισμού, τους δε μαθητές να μεταλλαχθούν από «μαθητές» σε «υποψήφιους».\nΗ κατάσταση αυτή είναι επώδυνη και ψυχοφθόρα για όλους. Πρώτα απ όλα για τους ίδιους τους υποψήφιους οι οποίοι άλλωστε είναι και οι αποδέκτες της πίεσης αλλά και της μομφής σε περίπτωση αποτυχίας. Κατόπιν για τους γονείς, οι οποίοι υφίστανται οικονομική αφαίμαξη από την παραπαιδεία αλλά και που συμμετέχουν στο άγχος του υποψήφιου, πολλές φορές σε μεγαλύτερο βαθμό από τον ίδιο. Τέλος για το ευρύτερο οικογενειακό περιβάλλον που θέλοντας ή μη χορεύει κι αυτό στον Πανελλήνιο χορό των εξετάσεων. Και το κερασάκι στη τούρτα έρχεται με μια πιθανή αποτυχία στις εξετάσεις. Τότε δεν φταίει τίποτε άλλο, για την πληγωμένη υπερηφάνεια και την απογοήτευση γονιών και υποψηφίων, παρά το σύστημα Παιδείας – Πανελληνίων Εξετάσεων. Ένα σύστημα το οποίο «παρέχει στείρα γνώση», «προτρέπει στην παπαγαλία», «εξωθεί στην παραπαιδεία», «είναι αναξιοκρατικό», «είναι βάρβαρο»… και δεν έχει τέλος η λίστα των κατηγοριών.\nΌχι ότι δεν έχουν μεγάλη δόση αλήθειας όλες αυτές οι κατηγορίες. Όχι ότι η Παιδεία της Ελλάδας δεν έχει τα «χάλια» της. Όχι ότι η πολιτεία είναι άμοιρη ευθυνών παρά τις αλλαγές που κατά καιρούς έφερε. Αλλαγές πάντα πολλά υποσχόμενες, σπάνια ουσιαστικές, άλλοτε για το θεαθήναι. Εκείνο όμως που η κοινωνία δεν συνειδητοποίησε είναι ότι, και το ιδανικό σύστημα Παιδείας να κατορθώσει να φέρει η Πολιτεία, αυτό σύντομα στα ίδια «χάλια» θα καταντήσει, όσο η ίδια δεν αλλάζει στάση και νοοτροπία. Όσο η Παιδεία, σε όλες τις βαθμίδες της, δεν είναι αυτοσκοπός αλλά σκαλοπάτι επαγγελματικής αποκατάστασης και ικανοποίησης φιλοδοξιών και ματαιοδοξιών. Και ναι μεν η Πολιτεία-πάροχος είναι υπεύθυνη για την ποιότητα της Παιδείας, τον σκοπό της και τον ρόλο της όμως,τελικά, τον καθορίζει η Κοινωνία-αποδέκτης. Η δε παραπαιδεία, ποτέ δεν το έκρυψε άλλωστε, δεν φιλοδοξεί να υποκαταστήσει την Παιδεία στο γενικό ρόλο που αυτή έχει ή θα έπρεπε να έχει, αλλά αυτοδιορίζεται και αυτοδιαφημίζεται ως «το σκαλοπάτι στην επιτυχία». Άρα η κοινωνία, με τις επιλογές της για τον ρόλο της Παιδείας και όχι η Πολιτεία με τις ευθύνες της για την χαμηλή ποιότητα της Παιδείας, είναι αυτή που δίνει τροφή στην παραπαιδεία. Η δε παραπαιδεία ως «σκαλοπάτι στην επιτυχία στις εξετάσεις» σκληραίνει τον ανταγωνισμό και μοιραία οδηγεί το εξεταστικό σύστημα στην αύξηση των απαιτήσεων του ώστε αυτό να επιτύχει ένα θεμελιώδη στόχο του: να μην είναι ισοπεδωτικό ούτε προς τα πάνω ούτε προς τα κάτω.\nΚανένα λοιπόν πρόβλημα δεν θα λυθεί, όσο η κοινωνία εθελοτυφλώντας, αντιστρέφει τη σχέση αίτιου-αιτιατού και δαιμονοποιεί τις Πανελλήνιες Εξετάσεις ως την τροφό της παραπαιδείας, και όσο δεν καθιστά την Παιδεία αυτοσκοπό σεβόμενη τα παιδιά της και τις επιλογές τους. Όσο δεν παραδέχεται τις δικές της ευθύνες και περιμένει από την πολιτεία να λύσει το πρόβλημα το οποίο η ίδια δημιούργησε και συνεχίζει να τροφοδοτεί.\nΕξ αφορμής της τελικής ευθείας στην οποία βρίσκεται o μαθητικός κόσμος της δευτεροβάθμιας εκπαίδευσης για τις καθιερωμένες τελικές εξετάσεις, αξίζει να αναφερθούμε σε ένα φαινόμενο ομολογουμένως ελληνικό που ανάλογό του σε έκταση δεν υπάρχει όχι μόνο σε ευρωπαϊκό επίπεδο, αλλά και πέραν της ηπείρου, για αυτούς που επικαλούνται συχνά την αλλοδαπή ως παράδειγμα προς μίμηση. Όπου δεν υπάρχει παιδεία ή υστερεί, ανθεί η παραπαιδεία. Αποτελεί κραυγαλέα απόδειξη αδυναμίας της δημόσιας παιδείας να ανταποκριθεί επαρκώς στον θεσμικά προβλεπόμενο παιδαγωγικό της ρόλο και συνακόλουθα να πείσει το κοινωνικό σύνολο για τη σημαντικότητά του αυτού καθ’ εαυτού. Ότι δηλαδή, μπορεί να εξασφαλίσει, ως οφείλει, τις απαιτούμενες γνώσεις και εφόδια στους μαθητές, ώστε να ολοκληρώσουν την πρωτοβάθμια και δευτεροβάθμια εκπαίδευσή τους και να πετύχουν, όσοι το επιθυμούν, την εισαγωγή τους στην τριτοβάθμια εκπαίδευση.\nΗ αδυναμία αυτή, οδηγεί στη συνολική και απόλυτη απαξίωση της δημόσιας εκπαίδευσης, με αποτέλεσμα ο γονιός να θεωρεί αυτονόητη την υποχρέωσή του να ικανοποιήσει τη λογική και υπεύθυνη, όπως εκλαμβάνεται, απαίτηση του μαθητή για ιδιωτική συμπληρωματική διδασκαλία.\nΗ παραπαιδεία από την πλευρά της έχει αναπαράγει τις συνθήκες επιβίωσής της, καθιστώντας την, κυρίαρχη έναντι του δημόσιου σχολείου και εγκλωβίζοντας με αυτό τον τρόπο ολόκληρη την κοινωνία σε ένα κλειστό σύστημα μάθησης, που καταληκτικό προϊόν του είναι μια «άλλη» εκπαιδευτική νοοτροπία.\nΕν ολίγοις, η παραπαιδεία όχι απλά εκμεταλλεύεται τους φόβους, τις ανασφάλειες και τις ελπίδες της οικογένειας αλλά, παράλληλα, σε σημαντικό βαθμό τις εντείνει, όχι μόνο μέσα από το φροντιστήριο ή το σπίτι, όπου γίνονται τα ιδιαίτερα μαθήματα, αλλά δημιουργούνται και μέσα στο ίδιο το σχολείο… και ο νοών νοείτω!\nΗ πραγματικότητα είναι πως μέσα στον χρόνο έχει παγιώσει τα βασικά χαρακτηριστικά της και επηρεάζει βαθύτατα το κοινωνικό σύνολο με απροσδιόριστους τρόπους και συχνά αναπάντεχους.\nΑλήθεια τις πταίει; Πώς εξηγείται αυτός ο οργασμός και η ανθεκτικότητα της παραπαιδείας στο εκπαιδευτικό μας σύστημα; Ποιο φροντιστήριο διαθέτει καλύτερες υποδομές (αίθουσες, εργαστήρια, μέσα διδασκαλίας) από το μέσο δημόσιο σχολείο ακόμα και με όλα τα προβλήματα και τις ελλείψεις που σαφώς έχει; Ποιος επιθυμεί το τέλος της παραπαιδείας; Ερωτήματα που μένουν αναπάντητα γιατί προφανώς τα συμφέροντα και οι σκοπιμότητες που διαδραματίζονται και σε αυτόν το τομέα παίζουν τον δικό τους σημαντικό ρόλο. Και η παραπαιδεία έχει γίνει πλέον κουλτούρα.\nΩς κουλτούρα λοιπόν δεν είναι δυνατό ούτε, επιτυχώς, να διωχτεί, ούτε να ανατραπεί με κάποια νομοθετική ρύθμιση. Άλλωστε οι κουλτούρες δεν καταργούνται από τα πάνω. Απορρίπτονται από τα κάτω, εμάς τους ιδίους… Το κράτος μπορεί να λειτουργήσει μόνο επικουρικά. Όσο τα κοινωνικά ερείσματα για την ανάπτυξη της παραπαιδείας υφίστανται, αυτή λοιπόν θα εξακολουθήσει.\nΕν κατακλείδι, η παραπαιδεία προσφέρει πολύ συγκεκριμένες υπηρεσίες. Σε μας επαφίεται να αποφασίσουμε αν πραγματικά τις χρειαζόμαστε…


ΣΤΗΝ ΠΛΑΤΕΙΑ: ΠΑΡΩΔΙΑ Η ΔΙΑΔΙΚΑΣΙΑ ΣΤΟΝ ΣΥΝΔΕΣΜΟ ΒΟΛΕΜΑΤΟΣ ΑΝΕΡΓΩΝ ΠΡΩΗΝ\nΠΑΡΩΔΙΑ Η ΔΙΑΔΙΚΑΣΙΑ ΣΤΟΝ ΣΥΝΔΕΣΜΟ ΒΟΛΕΜΑΤΟΣ ΑΝΕΡΓΩΝ ΠΡΩΗΝ\nΣΥΝΔΕΣΜΟΣ ΒΟΛΕΜΑΤΟΣ ΑΝΕΡΓΩΝ ΠΡΩΗΝ\nΜια διαδικασία - παρωδία, μια διαδικασία ΝΤΡΟΠΗ για τον αυτοδιοικητικό θεσμό ζήσαμε σήμερα στην "Γενική Συνέλευση του Διοικητικού Συμβουλίου" του ΣΒΑΠ.\nΧωρίς καμία εισήγηση από την πλευρά της απερχόμενης διοίκησης κληθήκαν οι εκπρόσωποι των δήμων να εκλέξουν τα όργανα.\nΚαι με ποια διαδικασία εκλέγονται;\nΚαι ποιος και πώς όρισε την διαδικασία εκλογής;\nΔιότι οι εκπρόσωποι του δήμου Χαλανδρίου Λέρτα και Νταβίας ζήτησαν το καταστατικό και απολογιστικά στοιχεία, από τον προεδρεύοντα στην διαδικασία - δήμαρχο Ψυχικού και Φιλοθέης.\nΔΕΝ ΥΗΡΧΕ ΤΙΠΟΤΑ!\nΈγινε επίκληση του "Δημοτικού και Κοινοτικού Κώδικα" και η διαδικασία προχώρησε με βάση όσα γίνονταν παλιά στα δημοτικά συμβούλια για την εκλογή προεδρείου.\nΘα έχουμε συνέχεια.\n"Μα υπάρχουν πλέον οι διατάξεις περί "κυβερνησιμότητας" που έχουν μεταβάλλει την διαδικασία και προβλέπουν συγκρότηση με παρατάξεις, έτσι προβλέπει ο νόμος" είπε ο Νταβίας\nΤι είναι ο ΣΒΑΠ θεσμικά;\nΟ Νταβίας δήλωσε ότι θα κάνει προσφυγή για τον έλεγχο της νομιμότητας της διαδικασίας που τηρήθηκε χωρίς να περιγράφεται ΠΟΥΘΕΝΑ και που ήταν:\n- Εκλογή Προέδρου από ενιαίο ψηφοδέλτιο\n- Εκλογή Αντιπροέδρου από ενιαίο ψηφοδέλτιο.\n- Εκλογή Εκτελεστικής Επιτροπής από ενιαίο ψηφοδέλτιο.\n- Εκλογή Αναπληρωματικών μελών Εκτελεστικής Επιτροπής από ΑΛΛΟ ενιαίο ψηφοδέλτιο.\nΈτσι την είδαν οι συντριπτικά πλειοψηφούντες αυτοδιοικητικοί της ΝΔ, συνεπικουρούμενοι από τους εκπροσώπους του δήμου Βριλησσίων αντιδημάρχους Μαυραγάνη και Φυκίρη που με την στάση τους νομιμοποίησαν - ΟΙ ΜΟΝΟΙ ΜΗ ΚΟΜΜΑΤΙΚΟΙ ΝΕΟΔΗΜΟΚΡΑΤΕΣ - την παρωδία.\nΚαμία συζήτηση επί της ουσίας δεν επιτράπηκε από τον προεδρεύοντα ως οικοδεσπότη δήμαρχο Φιλοθέης Ψυχικού κ. Γαλάνη.\nΓια την ιστορία - και μέχρι τον έλεγχο της νομιμότητας των όσων συνέβησαν, ας δούμε πώς εξελίχθηκαν οι ψηφοφορίες, πριν από λίγο στην Φιλοθέη.\nΗ Εφορευτική Επιτροπή της διαδικασία ΗΤΑΝ ΠΡΟΑΠΟΦΑΣΙΣΜΕΝΗ.\nΗ διαδικασία ξεκίνησε με τον προεδρεύοντα να καλεί τα τρία μέλη της Εφορευτικής Επιτροπής τα οποία "είχαν δηλώσει από τα πριν" όπως ανακοίνωσε ο κ. Γαλάνης.\nΜάλλον στα κομματικά γραφεία θα είχαν δηλώσει.\nΣτην διαδικασία για εκλογή προέδρου υποψήφιοι ανακοινώθηκαν οι Κουράσης και Στάικος από τον Δήμο Παπάγου.\nΟ Νταβίας σήκωσε το χέρι και ρώτησε: "Επιτρέπεται να θέσω υποψηφιότητα ή όχι?"\nΑκολούθησε η ψηφοφορία - Ψήφισαν 30 παρόντες.\nΝταβίας 3 (Λέρτα, Νταβίας και Καραβάκος από την Συμμαχία Πολιτών Μεταμόρφωση ήταν οι τρεις)\nΣτην εκλογή αντιπροέδρου ο εκλεκτός ήταν ο κος. Πολύδωρας από τον Χολαργό Παπάγο\nΟ Νταβίας ξαναέθεσε υποψηφιότητα\nΣτο μεταξύ είχαν έρθει και κάποιοι καθυστερημένοι (ή σκόπιμα καθυστερημένοι).\nΣτην Εκτελεστική Επιτροπή πρώτος εκλέχτηκε ο αντιδήμαρχος Βριλησσίων - που κατάντησε. δυστυχώς γι΄αυτόν, παρακολούθημα του Γραμματιάκια Κουράση και της ΝΔ - Αλέξης Μαυραγάνης μεταξύ τεσσάρων υποψηφίων, για τέσσερις θέσεις (εκλέχτηκαν όλοι, οι άλλοι τρεις βεβαίως ήταν κομματικοί νεοδημοκράτες).\nΠΑΝΤΩΣ ΑΝ Η ΔΙΑΔΙΚΑΣΙΑ ΠΟΥ ΑΚΟΛΟΥΘΗΣΕ ΣΗΜΕΡΑ Ο ΣΒΑΠ ΚΡΙΘΕΙ ΟΚ ΚΑΙ ΑΠΟΡΡΙΦΘΕΙ Η ΠΡΟΣΦΥΓΗ ΠΟΥ ΘΑ ΚΑΝΕΙ Ο ΝΤΑΒΙΑΣ ΑΠΟ ΤΗΝ ΑΠΟΚΕΝΤΡΩΜΕΝΗ ΤΟΤΕ ΘΑ ΕΧΕΙ ΚΑΤΑΦΕΡΕΙ ΕΝΑ ΙΣΧΥΡΟ ΠΛΗΓΜΑ ΚΑΤΑ ΤΟΥ ΚΑΤΑΠΤΥΣΤΟΥ ΝΕΟΔΗΜΟΚΡΑΤΙΚΟΥ ΝΟΜΟΥ ΠΕΡΙ "ΚΥΒΕΡΝΗΣΙΜΟΤΗΤΑΣ"!\nΘΑ ΕΧΕΙ ΔΗΜΙΟΥΡΓΗΘΕΙ ΔΕΔΙΚΑΣΜΕΝΟ ΚΑΙ ΘΑ ΜΠΟΡΟΥΝ ΤΑ ΟΡΓΑΝΑ ΣΤΗΝ ΑΥΤΟΔΙΟΙΚΗΣΗ ΝΑ ΣΥΓΚΡΟΤΟΥΝΤΑΙ ΟΠΩΣ ΑΥΤΑ ΤΟΥ ΣΒΑΠ.\nΤι ΌΧΙ ?????\nBy ΣΤΗΝ ΠΛΑΤΕΙΑ στις Οκτωβρίου 31, 2019\nΠΑΡΩΔΙΑ Η ΔΙΑΔΙΚΑΣΙΑ ΣΤΟΝ ΣΥΝΔΕΣΜΟ ΒΟΛΕΜΑΤΟΣ ΑΝΕΡΓ...\nΕΦΥΓΕ Ο ΜΕΓΑΛΟΣ ΓΙΑΝΝΗΣ ΣΠΑΝΟΣ\nΤΑ ΚΑΛΟΤΑΪΣΜΕΝΑ ΣΤΕΛΕΧΗ ΤΟΥ ΣΥΝΔΕΣΜΟΥ ΒΟΛΕΜΑΤΟΣ! Π...\nΚΟΥΡΑΣΗΣ: ΤΟ ΑΚΡΟΝ ΑΩΤΟΝ ΤΗΣ ΥΠΟΚΡΙΣΙΑΣ ΚΑΙ ΤΟΥ ΚΑ...\nH Θεοδοσία Τσάτσου στο HALF NOTE | 8-10 Νοεμβρίου


Όταν η ακροδεξιά εκφράζει την λαϊκή αμφισβήτηση - Αποψεις | RED LINE\nRED LINE › Ελλαδα › Αποψεις › Όταν η ακροδεξιά εκφράζει την λαϊκή αμφισβήτηση\n2019-04-16 20:43:11 EEST\nΗ οριακή νίκη του Φινλανδού σοσιαλδημοκράτη Άντι Ρίνε, με διαφορά μόλις 0,2% από το εθνικιστικό κόμμα, φέρνει και πάλι στο προσκήνιο, σαράντα ημέρες πριν τις ευρωεκλογές, το θέμα της πολιτικής μεταστροφής των Ευρωπαίων. Βασικά χαρακτηριστικά αυτής της μεταστροφής είναι η άνοδος της ακροδεξιάς πανευρωπαϊκά και η χρεωκοπία του συστήματος που επικράτησε τις τελευταίες δεκαετίες στην Ευρώπη με την εναλλαγή κεντροδεξιών και κεντροαριστερών συνασπισμών.\nΟ Άντι Ρίνε υποσχέθηκε στους Φινλανδούς ότι θα τερματίσει τη λιτότητα που επέβαλε ο απερχόμενος κεντροδεξιός συνασπισμός υπό τον Γιούχα Σιπίλα. Ένας συνασπισμός που υπέστη συντριπτική ήττα, εξαιτίας των αισθημάτων ανασφάλειας που προκαλεί η παράτυπη μετανάστευση και της επίθεσης που εξαπέλυσε στο κοινωνικό κράτος.\nΟ Ρίνε συγκέντρωσε το 15,7% των ψήφων, ένα ποσοστό με το οποίο το σοσιαλδημοκρατικό κόμμα SPD αναδεικνύεται για πρώτη φορά ως το μεγαλύτερο κόμμα της Φινλανδίας από το 1999. Το γεγονός όμως ότι το εθνικιστικό κόμμα βρίσκεται σε απόσταση αναπνοής και σχεδόν ισοδύναμο, αφού συγκέντρωσε το 15,5% των ψήφων, καθιστά την νίκη του Ρίνε «Πύρρειο» και στέλνει μηνύματα που ξεπερνούν τα σύνορα της Φινλανδίας.\nΟ σοσιαλδημοκράτης Ρίνε θα λάβει βεβαίως την εντολή σχηματισμού κυβέρνησης, αφού τα περισσότερα από τα υπόλοιπα κόμματα έχουν αποκλείσει οποιαδήποτε συνεργασία με την ακροδεξιά. Έτσι όμως, το μόνο σίγουρο είναι ότι η κυβέρνηση του θα στηριχθεί από έναν συνασπισμό κεντροαριστεράς-κεντροδεξιάς. Ένα πολιτικό σχήμα δηλαδή, το οποίο θα κινείται εντός εκείνου του πολιτικού συστήματος, το οποίο ευθύνεται πανευρωπαϊκά για τις πολιτικές (λιτότητα-μεταναστευτικό) που οδήγησαν στην άνοδο των «ακροδεξιών» και «λαϊκιστικών» κομμάτων στην Ευρώπη.\nΈνα άλλο στοιχείο που αποδεικνύει την χρεωκοπία του συστήματος διακυβέρνησης που βασίζεται στην εναλλαγή κεντροδεξιάς-κεντροαριστεράς είναι και το γεγονός ότι, για πρώτη φορά τον τελευταίο αιώνα, κανένα κόμμα στην Φινλανδία δεν κατάφερε να συγκεντρώσει ποσοστό μεγαλύτερο του 20%. Το συγκυβερνών κόμμα του Κέντρου, του πρωθυπουργού Γιούχα Σιπίλα, έλαβε 13,8% και η κεντροδεξιά Εθνική Συμμαχία 17%.\nΟ κατακερματισμός των μεγάλων συνασπισμών δεν είναι βεβαίως φινλανδικό φαινόμενο. Συνέβη και σε άλλες χώρες της Ευρώπης, όπου δεν ισχύει το φινλανδικό αναλογικό εκλογικό σύστημα, δίνοντας την εικόνα μιας πανευρωπαϊκής τάσης. Σε κάποιες μάλιστα από αυτές, κλασσικό παράδειγμα η Ιταλία, προέκυψαν νέα πολιτικά σχήματα, τα οποία πήραν την πολιτική διαχείριση από το «παλαιό καθεστώς» μέσα από συμμαχίες που φαίνονται ετερόκλητες, αλλά δεν είναι.\nΟι εκλογές στην Φινλανδία, όπως και αυτές που θα γίνουν σε δύο εβδομάδες στην Ισπανία, μπήκαν, όπως ήταν αναμενόμενο, στο μικροσκόπιο των Βρυξελλών, καθώς η ΕΕ βρίσκεται μόλις ενάμιση μήνα πριν τις ευρωεκλογές. Μια κρίσιμη ευρωπαϊκή εκλογική αναμέτρηση, για την οποία έχουν πλέον πεισθεί οι πάντες ότι θα κριθεί σε δύο βασικά ζητήματα: στις πολιτικές λιτότητας και στο μεταναστευτικό.\nΒλέπουν το πρόβλημα, όχι τις αιτίες\nΗ ανησυχία του ευρωιερατείου είναι έντονη και δεν περιορίζεται μόνο στην άνοδο των εθνικιστών και των λαϊκιστών στις εθνικές εκλογές των χωρών μελών της ΕΕ. Οι Βρυξέλλες γνωρίζουν καλά ότι η τάση αυτή θα εκφραστεί και στις ευρωεκλογές, ενώ ήδη αντιμεταναστευτικά και «ακροδεξιά» κόμματα στην Ευρώπη, ανάμεσα τους και οι Φινλανδοί εθνικιστές, έχουν ανακοινώσει τον σχηματισμό νέας πολιτικής ομάδας στο Ευρωπαϊκό Κοινοβούλιο. Η πολιτική τους ωστόσο παραμένει η ίδια: Λιτότητα, παρά τις κορώνες Γιούνκερ για ευρωπαϊκό κατώτατο μισθό, και απόλυτο χάος σε ότι αφορά το μεταναστευτικό-προσφυγικό.\nΤην ώρα πάντως που οι Βρυξέλλες αρνούνται πεισματικά να αλλάξουν το μείγμα της πολιτικής διακυβέρνησης της ΕΕ, τα «ακροδεξιά» και «λαϊκιστικά» κόμματα δείχνουν να μεταλλάσσονται τουλάχιστον σε ότι αφορά την πρόθεση τους για την Ευρώπη. Έτσι, όπως επισήμανε σε άρθρο της η Die Zeit, οι ακροδεξιοί εθνικιστές, που αρχικά ήθελαν να καταστρέψουν την ΕΕ, τώρα ονειρεύονται να την καταλάβουν. Με εκτιμήσεις που δίνουν στην ακροδεξιά ποσοστό μέχρι και 25% στο ευρωκοινοβούλιο που θα προκύψει από τις ευρωεκλογές του Μαΐου θα ανέμενε κανείς ότι τα ευρωπαϊκά κέντρα λήψης αποφάσεων θα είχαν ήδη προχωρήσει στην αντιμετώπιση των βασικών αιτίων που προκαλούν αυτήν την άνοδο. Κάτι τέτοιο ωστόσο δεν συνέβη.\nΘα κάνει το βήμα η Φινλανδία;\nΑντιθέτως, τα ίδια κέντρα, όπως και ευρωπαϊκοί πολιτικοί σχηματισμοί, αναζητούν εξωτερικές παρεμβάσεις, οι οποίες αρχίζουν από την κλασσική πλέον ρωσική ανάμιξη και τελειώνουν στα συνωμοτικά σχέδια του ακροδεξιού αρχιτέκτονα της εκλογικής νίκης του Τραμπ, Στιβ Μπάνον. Ο τελευταίος βέβαια δεν έκρυψε ότι έχει τέτοια σχέδια, κάνοντας λόγο για μια φιλοσοφία, η οποία επιδιώκει να φέρει στους λαούς «λήψη αποφάσεων, εθνική κυριαρχία, ασφάλεια και οικονομία». Οι ευρωπαϊκοί λαοί θα μπορούσαν να αντιταχθούν ωστόσο, αν το «ευρωπαϊκό σχέδιο» τους πρόσφερε όσα αναφέρει παραπάνω ο Μπάνον.\nΗ Φινλανδία, που είναι και το πλέον πρόσφατο παράδειγμα, φαίνεται πως οδεύει σε έναν μεγάλο συνασπισμό, από τον οποίο ο «νικητής» Ρίνε αποκλείει τον προκάτοχό του και τις πολιτικές λιτότητας που επέβαλε. Κάνει ωστόσο και άλλο ένα μικρό βήμα, το οποίο ενδεχομένως θα μπορούσε να αποδειχθεί σημαντικό. Αν και προεκλογικά, όπως έκαναν και τα περισσότερα κόμματα, απέκλεισε οποιαδήποτε συνεργασία με το ακροδεξιό κόμμα των Αληθινών Φινλανδών, την Κυριακή, ο σοσιαλδημοκράτης Ρίνε δεν απέκλεισε την δυνατότητα για αυτήν την «λίγο πιθανή» συνεργασία, λέγοντας ότι έχει να θέσει «ερωτήσεις» στο κόμμα.\nΟι Φινλανδοί φημίζονται βεβαίως για τις ετερόκλητες κυβερνητικές συνεργασίες. Όμως αν ο Ρίνε στραφεί και στους ακροδεξιούς, υιοθετώντας μέρος της πολιτικής τους, τότε θα δώσει μια συνολική απάντηση στο προβληματικό για την ΕΕ δίδυμο «λιτότητα-μεταναστευτικό». Το γεγονός δε και μόνο ότι δεν το αποκλείει δείχνει μια πρόθεση να μην θέλει να περιοριστεί στην απλή εναλλαγή προσώπων στην εξουσία, αλλά στην αντιμετώπιση προβλημάτων. Η απλή εναλλαγή προσώπων άλλωστε δεν είναι ικανή να αντιστρέψει τα κινήματα λαϊκής αμφισβήτησης ούτε στην Αφρική, όπως έδειξαν οι πρόσφατες κρίσεις στην Αλγερία και το Σουδάν, χώρες δηλαδή που απέχουν πολύ από τις ευρωπαϊκές κοινοβουλευτικές δημοκρατίες.


Ανανέωσε ο Μαλεζάς! | PAOKnews.gr\nΑρχικήΠοδόσφαιροΑνανέωσε ο Μαλεζάς!\nΑνανέωσε ο Μαλεζάς!\n06 Ιουνίου 2018, 18:15\nΚάτοικος Τούμπας θα παραμείνει ο Στέλιος Μαλεζάς και για την επόμενη σεζόν, καθώς όπως ανακοίνωσε πριν λίγο η ΠΑΕ ΠΑΟΚ, ο έμπειρος αμυντικός επέκτεινε το συμβόλαιό του για ακόμη ένα χρόνο.\nΠροηγούμενο άρθρο“Έλληνας” ο Χατσερίδης!\nΕπόμενο άρθροΌλα ανοιχτά για Καντουρί!


Αμάν μήλο, κάτω από τη μηλιά | Στήλες, De Ζαβού | 24sports.com.cy\n10/03/2017 - 11:57\nΑρθρογραφία De Ζαβού Αμάν μήλο, κάτω από τη μηλιά Ποιος παρακολουθούσε κυπριακό ποδόσφαιρο τη δεκαετία του 90’ και δεν θυμάται Δημήτρη Ιωάννου; Μάλλον θα φλερτάρει με τον γερμάνο Αλτσχάιμερ… δεν εξηγείται διαφορετικά. Ή μπορεί να τον τράβηξε ο χορός και η λογοτεχνία.\nΡε στις σπρωξιές, ρε στα τάκλιν, στον αέρα… ο «Σκούλλος» ήταν ότι καλύτερο διέθετε το ποδόσφαιρο στη θέση του στόπερ. Για τη χάρη του και καθόλου τυχαία Ανόρθωση και Απόλλωνας σφάχτηκαν. Ο τότε παντοδύναμος Κίκης έσκασε δύο βαλίτσες δεκάλιρα (400 χιλιάδες) για να τον πάει από τη Λεμεσό στο Παπαδόπουλος. Ήταν τόσο χουβαρντάς που έσκασε 50 ακόμη για να παίξει και ενάντια στην πρώην του ομάδα.\nΕίχε και δύο πόδια όπως οι κολώνες στο τάφο των βασιλέων της Πάφου. Μεγάλος παίκτης και αν είναι κάτι χαρακτηριστικό που θυμάσαι ήταν οι καλπασμοί του από την άμυνα στην επίθεση. Άππαρος που λέμε στα κυπριακά.\nΔεν ήξερε όμως πολύ μπάλα. Δεν ήταν τεχνίτης ούτε κατά διάνοια. Στο τότε παραδοσιακό man to man,ο αντίπαλος του πήγαινε στα αποδυτήρια και έκλαιγε. Είχε αντίληψη του χώρου, ήταν δυνατός, κυνήγαγε το γκολ αλλά οι κινήσεις του μάλλον ήταν ατσούμπαλες. Γιατί άμα ο Σκούλλος ήξερε να χειρίζεται το τόπι θα μπορούσε να παίξει στον Παναθηναϊκό του Ρότσα.\nΠως τα φέρνει η ζωή και το εργοστάσιο ποδοσφαίρου, έβγαλε καινούργιο μοντέλο. Και όπως συνήθως συμβαίνει στη βιομηχανία, το νέο σκαρί είναι μακράν πιο βελτιωμένο σε σχέση με το παλιό.\nΧθες σε κάποια φάση ο Νικόλας, υιός Ιωάννου, κάνει ένα καλπασμό από την άμυνα στην επίθεση, ξεσηκώθηκε το ΓΣΠ. Και το Τσίρειο ή το Παπαδόπουλος κάπως έτσι ένιωθε βλέποντας το τρέξιμο του πατέρα του.\nΔεν είναι και εύκολο ένας αμυντικός με μια κίνηση του να σκορπά ενθουσιασμό στο κοινό. Άμα όμως έχει την ικανότητα να το κάνει, μάλλον σημαίνει ότι είναι κάτι ξεχωριστό. Και ο μικρός είναι. Η μπάλα στο αριστερό του πόδι νιώθει άνετα. Στου πατέρα του έκλαιγε από τις σκληρές κινήσεις.\nΠέραν τούτου το νέο μοντέλο έχει την ικανότητα να κινείται και σε άλλες διαδρομές. Πάει αριστερά της άμυνας, πάει και στα στόπερ, ίσως να καλύπτει και τη θέση του αμυντικού χαφ.\nΆμα επικεντρώσεις την περίπτωση του στον φετινό ΑΠΟΕΛ με το Γιαμπερέ να μην βρίσκει ακόμη τα πατήματα του, μάλλον θα ήταν καλύτερα να πάει δίπλα στο Μερκή. Άσε κιόλας που ο Λάγο δεν είναι παίκτης για να κάθεται στον πάγκο.\nΆν δηλαδή μονιμοποιηθεί στα στόπερ έχω την εντύπωση ότι θ’ αφήσει εποχή. Γιατί στόπερ που κάνουν τον κόσμο να ζητωκραυγάζει δεν βρίσκεις πολλά στην πιάτσα. Και όταν μια ομάδα έχει στόπερ που μπορούν να πάνε τη μπάλα από την άμυνα στην επίθεση, τότε έχουν αβαντάζ απέναντι στον αντίπαλο. Προσθέτουν έναν ακόμη στην περιοχή του.\nΑπό κει και πέρα, δεν του υπολείπεται κανένα στοιχείο. Ίσως λίγο η ψυχολογία αλλά αυτό φτιάχνεται μέσα από τα χρόνια. Άσε κιόλας που γυαλίζει το μάτι του. Τον βλέπεις ότι δεν φοβάται. Όπως ο πατέρας του. Έχει αυτά τα γουρλωτά μάτια που δεν νιώθεις και άνετα να καυγαδίσεις μαζί του.\nΦαίνεται ότι το κυπριακό ποδόσφαιρο αποκτά έναν ακόμη πρωτοκλασάτο παίκτη. Παίκτη που άμα δεν εκτροχιαστεί έχει όλα τα εφόδια για να αφήσει εποχή.\nΚαι στο παγκοσμιοποιημένο ποδόσφαιρο, δύσκολα δεν θα εντοπίσει ένας σκάουτερ το μήλο που έπεσε από τη μηλιά. Τέτοια ακούει και ο λογιστής του ΑΠΟΕΛ και τρίβει τα μάτια του. Το ίδιο και ο ομοσπονδιακός προπονητής…


,Αρχαίος πάπυρος γραμμένος στα Ελληνικά συμβουλεύει πώς να αποβάλετε το… αλκοόλ από τον οργανισμό σας!\nHome,αρχαία μυστήρια,Αρχαίος πάπυρος γραμμένος στα Ελληνικά συμβουλεύει πώς να αποβάλετε το… αλκοόλ από τον οργανισμό σας!\nΑΕΤΟΣ 4:26 μ.μ. 11 Φεβ 2017--1\nΑνώνυμος 11 Φεβρουαρίου 2017 - 8:31 μ.μ.\nΛΕΤΕ ΦΟΡΩΝΤΑΣ ΟΛΟΙ-ΕΣ ΜΕΤΑ ΑΠΟ ΞΕΝΥΧΤΙΑ ΚΑΙ ΤΣΙΜΠΟΥΣΙΑ ΜΕ ΦΙΛΟΥΣ ΦΟΡΩΝΤΑΣ ΚΟΛΙΕΔΕΣ ΜΕ ΧΑΙΜΑΔΑΦΝΕΣ ΓΛΥΤΩΣΟΥΜΕ ΚΑΙ ΑΠ ΤΑ ΑΛΚΟΟΤΕΣΤ;;;;\nΓΙΑ ΠΑΜΕ ΟΛΟΙ ΜΑΖΙ ΤΑ ΣΑΒΒΑΤΟΚΥΡΙΑΚΑ ΝΑ ΒΑΛΟΥΜΕ ΤΟ ΚΟΛΙΕΔΑΚΙ ΣΤΗΝ ΠΑΡΑΛΙΑΚΗ!!!!


Αντιμετωπίστε τους φόβους σας - Αντιμετωπίστε σήμερα την στυτική δυσλειτουργία\nΠαρασκευή, 30 Μάρτιος 2018 09:08\nΈνα εκατομμύριο άνδρες υποφέρουν στη χώρα μας από προβλήματα στύσης και όσο και αν ακούγεται υπερβολικό σαν νούμερο, οι αριθμοί των παθήσεων που συνοδεύουν τη στυτική δυσλειτουργία το επιβεβαιώνουν. Δυστυχώς όμως, η λανθασμένη νοοτροπία των περισσότερων, η αμηχανία, οι προκαταλήψεις, η ντροπή, μπλοκάρουν την αναζήτηση λύσης στο πρόβλημα αυτό. Το πρώτο βήμα είναι η απομυθοποίηση της στυτικής δυσλειτουργίας και η αντιμετώπιση της στην σωστή βάση.\nΤι είναι λοιπόν; Η στυτική δυσλειτουργία είναι η μη ικανότητα επίτευξης, ή διατήρησης μιας στύσης αρκετά σκληρής, ώστε να επιτρέπει τη συνουσία. Μπορεί να συνιστά είτε μια ολοκληρωτική αδυναμία επίτευξης στύσης, είτε μια ασυνεπή, μη προβλέψιμη ικανότητα επίτευξης ικανοποιητικής στύσης, ή ακόμα και μια τάση διατήρησης στύσεων με σύντομη χρονική διάρκεια. Περίπου το 20% των ανδρών υποφέρει κάποια στιγμή της ζωής τους. Η επίπτωση της δυσλειτουργίας αυξάνεται με την ηλικία. Το 4% περίπου των 50άρηδων και το 17% των 60άρηδων βιώνουν μια ολική ανικανότητα επίτευξης στύσης, ενώ η επίπτωση της αυξάνεται κατακόρυφα, στο 47%,για τους άνδρες άνω των 75 ετών.\nΗ στυτική δυσλειτουργία όμως, δεν είναι μια αναπόφευκτη συνέπεια της διαδικασίας της γήρανσης, από τη στιγμή που είναι θεραπεύσιμη σε κάθε ηλικία. Η στυτική δυσλειτουργία έχει συνήθως μια φυσιολογική αιτία, όπως είναι για παράδειγμα ένας τραυματισμός, ή οι παρενέργειες κάποιων φαρμάκων. Κάθε διαταραχή που προκαλεί τραυματισμό στα νεύρα, ή εμποδίζει τη ροή του αίματος στο πέος, είναι δυνατό να την προκαλέσει. Όμως οι λύσεις υπάρχουν και η στυτική δυσλειτουργία θεραπεύεται. Κι όταν το πρόβλημα δεν θεραπεύεται με τα φάρμακα, υπάρχει η πεϊκή πρόθεση.\nΟι πολυάριθμες κλινικές μελέτες και η πολύχρονη εμπειρία έχουν αποδείξει ότι η μέθοδος αυτή θεωρείται η πιο ικανοποιητική σε σύγκριση με άλλες διαθέσιμες θεραπείες, αφού είναι η μοναδική θεραπεία που επιτρέπει την αυθόρμητη σεξουαλική επαφή, καθώς η στύση επιτυγχάνεται μέσα σε λίγα δευτερόλεπτα και δεν απαιτείται καμία απολύτως «προετοιμασία» ή αναμονή του άνδρα, όπως συμβαίνει με τα φάρμακα και τις ενέσεις. Και τι περιλαμβάνει; Μια απλή επέμβαση 30 λεπτών, κατά την διάρκεια της οποίας τοποθετείται ενδοπεϊκά μια αντλία σιλικόνης, που δίνει την απαραίτητη σκληρότητα με το υγρό που περιέχει, μιμούμενη δηλαδή την φυσική στύση. Και που μπορείτε να την κάνετε; Στην πιο εξειδικευμένη μονάδα υγείας, το Ανδρολογικό Ινστιτούτο Αθηνών.\nΗ πολύ μεγάλη εμπειρία των ιατρών του, επιτρέπει την παροχή εξειδικευμένης θεραπείας που ταιριάζει ακριβώς στο ορμονικό και φυσικό προφίλ του κάθε ασθενούς ξεχωριστά. Αξιοποιείστε την τεχνογνωσία και την εμπειρία των ιατρών του Ινστιτούτου και αντιμετωπίστε οριστικά και μόνιμα το πρόβλημα της στυτικής δυσλειτουργίας, χωρίς ντροπές και δισταγμούς.


Η πιο νέα πρέσβης καλής θέλησης του ΟΗΕ είναι πρόσφυγας από τη Συρία και κολυμβήτρια Ολυμπιακών Αγώνων\n11/05/2018, 14:05 1\nΑπό τη Συρία ήρθε με μία μία βάρκα στη Λέσβο - Τελικός προορισμός της το Βερολίνο\nΉρθε με μία βάρκα από τη Συρία στη Λέσβο, από τη Λέσβο πήγε στη Βουδαπέστη κι από εκεί στο Βερολίνο.\nH πιο νέα ηλικία πρέσβης καλής θέλησης στον ΟΗΕ είναι 20 Μαίων, κολυμβήτρια Ολυμπιακών Αγώνων και κατάγεται από τη Δαμασκό.\n«Δεν εκπροσωπώ μόνο τη Συρία αλλά ολόκληρο τον κόσμο», διαμηνύει η 20χρονη Γιούσρα Μαρντίνι στέλνοντας το δικό της μήνυμα στις χώρες υποδοχής των προσφύγων.\nΈχει ζήσει στο πετσί της τη φρίκη του εμφυλίου στη Συρία.Όμως,η Γιούσρα έχει μάθει από μικρή να αγωνίζεται.\n«Πάει καιρός από τότε που έγινα πρόσφυγας»,λέει η ίδια στο αμερικανικό δίκτυο CNN. Άφησε πίσω τους γονείς της και μαζί με την αδερφή της,αποφάσισαν να βρουν καταφύγιο στη χώρα της Μέρκελ.\nΣυμμετείχε στους Ολυμπιακούς Αγώνες της Βραζιλίας.Στους Αγώνες του Ρίο ντε Τζανέιρο,όταν οι θεατές έμαθαν την ιστορία της,άρχισαν να την βομβαρδίζουν με μηνύματα στο Twitter.Η Γιούσρα άρχισε να γίνεται διάσημη.\nΔύο χρόνια αργότερα, αποκτά τον τίτλο της πιο νέας σε ηλικία πρέσβειρας καλής θέλησης στον ΟΗΕ. Η Γιούσρα χρησιμοποιεί τον τιμητικό αυτό τίτλο για να στείλει το μήνυμά της από τον Μπαράκ Ομπάμα έως τον Πάπα Φραγκίσκο.\nΜέχρι τους Ολυμπιακούς του Τόκιο το 2020, η Γιούσρα κάνει εντατικά προπονήσεις.\n«Στους τελευταίους Ολυμπιακούς Αγώνες ένιωθα ότι εκπροσωπούσα κάτι περισσότερο από τη Συρία, όλο τον κόσμο»,υποστηρίζει η 20χρονη Μαρντίνι στο αμερικανικό δίκτυο.\n«Εκπροσωπούσα εκατομμύρια ανθρώπους σε όλα τα μήκη και πλάτη της γης.Και μου αρέσει αυτή η ιδέα. Ο αθλητισμός μου έδωσε αυτή την δυνατή φωνή και την χρησιμοποιώ για να βοηθήσω τους πρόσφυγες να βρουν καλύτερους τόπους,να βρουν καταφύγιο και να αφήσουν τους ανθρώπους να καταλάβουν ότι θα πρέπει να ανοίξουν τα σύνορα για τους πρόσφυγες».\nΑπό μωρό έμαθε να κολυμπάει όπως και η αδερφή της. Ο πατέρας των δύο κοριτσιών ήταν αυτός που τα πήγαινε κολυμβητήριο.\n«Όταν έσκασε μία χειροβομβίδα στη Δαμασκό κοντά στην πισίνα όπου έκανα προπόνηση,άρχισα να μην νιώθω καλά."Οι άνθρωποι πέθαναν,εγώ πήγαινα σχολείο,κολυμπούσα,φρόντιζα τη μικρή μου αδερφή αλλά ένιωθα ότι δεν προχωράω. Δεν θέλω να φύγω από τη ζωή εξαιτίας ενός πολέμου που δεν ξεκίνησα...», δηλώνει εμφανώς συγκινημένη.\nΗ Γούρα και η αδερφή της Σάρα αποφάσισαν να βρουν καταφύγιο στη Γερμανία.\n«Τα άφησα όλα πίσω μου.Έφυγα με την αδερφή μου και το μόνο που πήραμε ήταν μία μεγάλη τσάντα.\nΧρειάστηκαν 25 ημέρες για να φθάσουν στον τελικό τους προορισμό.\nΈφθασαν στη Λέσβο με μία βάρκα κι από εκεί πήγαν στη Βουδαπέστη.Εκεί η Γιούρα ένιωσε θυμό βλέποντας την δυσπιστία των ανθρώπων για τους πρόσφυγες.\n«Ήμουν πραγματικά θυμωμένη με τους ανθρώπους γιατί η Συρία είναι μια χώρα που άνοιξε την πόρτα σε πολλούς πρόσφυγες», εξηγεί.\nΦθάνοντας στον τελικό της προορισμό η Γιούσρα κατάλαβε ότι τελικά υπάρχει συμπόνοια στον κόσμο.\n«Για να είμαι ειλικρινής, πριν από αυτό το ταξίδι δεν πίστευα ποτέ ότι οι άνθρωποι θα ήθελαν να βοηθήσουν άλλους πολίτες τους να θέλουν τίποτα από αυτούς», επισημαίνει η Μαρντίνι.\n«Αν έχω ένα μπισκότο σαν αυτό το μικρό, θα το μοιραστούμε όλοι, όχι επειδή δεν είμαι πεινασμένη αλλά επειδή είμαι ευτυχής να το μοιραστώ μαζί τους. Επειδή ξέρω ότι αυτοί άνθρωποι, όταν είμαι πεινασμένη, θα μου δώσουν φαγητό,ακόμα κι αν δεν έχουν»,προσθέτει.\n«Όταν φτάσαμε με την αδερφή μου στο Βερολίνο,αισθάνθηκα ότι ήθελα να επιστρέψω στην πατρίδα μου.Προφανώς εκτιμούμε ότι η Γερμανία μας άνοιξε την πόρτα. Αλλά κάποια πράγματα ήταν ασυνήθιστα.Πάντα μας κοίταζαν με άλλο μάτι γιατί είμαστε πρόσφυγες αλλά και τώρα ισχύει αυτό για τους πρόσφυγες.Αυτό προσπαθώ να αλλάξω», υποστηρίζει χαρακτηριστικά.\nΗ πιο νέα πρέσβης καλής θέλησης του ΟΗΕ ? ================== Αυτή δεν είναι η αδελφή της άλλης που μετέφερε ΛΑΘΡΑΙΟΣ στην ΕΛΛΑΔΑ ?Άρα τα ίδια σκατά είναι και η δυο τους .


Β’ Κατηγορία: Πατσιόπουλος και Παπαγιαννίδης στους πρωτοπόρους - Δημοκρατική της Ρόδου\nΒ’ Κατηγορία: Πατσιόπουλος και Παπαγιαννίδης στους πρωτοπόρους\n12 Ιανουαρίου 2018 5:21 μμ | Δημήτρης Στούμπης\nΑνακοινώθηκαν από την ΕΠΣΔ οι διαιτητές και οι βοηθοί των αναμετρήσεων του πρωταθλήματος της Β’ Κατηγορίας, που αφορούν την 11η αγωνιστική στους δύο ομίλους της Ρόδου και την 8η αγωνιστική του ομίλου των Νήσων.\nΣτον 1ο όμιλο, ο πρωτοπόρος Ορφέας θα υποδεχθεί τον Α.Σ. Χάλκης, με διαιτητή τον Θωμά Πατσιόπουλο και με βοηθούς τους Μπέκα και Σαρρή. Στον 2ο όμιλο, ο πρωτοπόρος Αστέρας θα φιλοξενηθεί στο γήπεδο Παστίδας από την Δήμητρα Δαματριάς, με διαιτητή τον Μανώλη Παπαγιαννίδη και βοηθούς τους Γιακουμάκη και Ζαχαριάδη.\n• Άγιοι Απόστολοι 12:00\nΟρφέας- Α.Σ. Χάλκης\nΔιαιτητές: Πατσιόπουλος, Μπέκας, Σαρρής\n• Λάρδος 2:45μ.μ.\nΗρακλής Λάρδου- Νηρέας\nΔιαιτητές: Κασιώτης, Λυριστής, Θεοδωρής\nΆγιος Ισίδωρος- Δαμάγητος\nΔιαιτητές: Διακοφιλιππής, Πλάτσης, Αυγενικού Θ.\nΠαρ. διαιτησίας: Ζαννετήξς\nΑ.Σ. Τήλος- Ευαγόρας\nΔιαιτητές: Παπαβασιλείου, Ροδίτης, Γιαννούλης\nΔιαιτητές: Παπαγιαννίδης, Γιακουμάκης, Ζαχαριάδης\nΠολύστρατος- Ατρόμητοι Ρόδου\nΔιαιτητές: Τσοπανάκης, Καραβελατζή, Γιωργάς\nΆγιος Γεώργιος- Α.Ε. Αδελφοσύνης\nΔιαιτητές: Κυρίτσης, Αναστασόπουλος, Τσιβίτης\n• Ζηπάρι 2:45μ.μ.\nΑ.Ο. Αθλοπαιδιών- Α.Ε. Κω\nΔιαιτητές: Γιαμουζής, Πατσιαούρας, Δημόπουλος\n• Ζηπάρι 11:00π.μ.\nΑναγέννηση Ασφενδιού- Α.Ο. Βαθύ\nΔιαιτητές: Φραγκιαδάκης, Μαυρίδης, Δημόπουλος\n• Λακκί 12:45\nΑ.Ε. Λέρου- ΠΑΟΚ Κω\nΔιαιτητές: Καραμούτας, Ωραιόπουλος, Βουλγαράκης\n• Πάτμος 1:45μ.μ.\nΔιαιτητές: Τονίδης, Γιαμουζής, Κίνας


ελcblog - Συγκρουόμενα: Συνέντευξη με τους Σ. Βογιατζάκη, Π. Εξαρχέα & Α. Χασάνι | Θέατρο του Νέου Κόσμου - elculture.gr\nΟι Σ. Βογιατζάκη, Π. Εξαρχέας και Α. Χασάνι παίζουν «Συγκρουόμενα»\nΔεκεμβρίου 23, 2015 ● συνεντεύξεις\nΟι Σ. Βογιατζακη, Π. Εξαρχεας και Α. Χασανι παιζουν «Συγκρουομενα»\n«Όταν επιλέγεις κάτι που αγαπάς δεν σημαίνει πως δεν θα αντιμετωπίσεις και δυσκολίες»\nΛούνα Παρκ. Φωνές, φασαρία, κόσμος που πηγαινοέρχεται. Μια πόλη μέσα στην πόλη, όπου όλα αλλάζουν γρήγορα· φώτα, εικόνες, χρώματα. Και κάπου ανάμεσα σε όλα τα παιχνίδια, ένα που απευθύνεται σε οδηγούς χωρίς δίπλωμα. Ένα παιχνίδι του οποίου μοναδικός κανόνας είναι η σύγκρουση και προνόμιο η ελευθερία του να τρακάρεις. Πολύ. Πάρα πολύ. Τα «Συγκρουόμενα». Τι γίνεται όμως όταν τα «Συγκρουόμενα» βγουν εκτός πίστας παίρνοντας μια πιο δυναμικη μορφή, όπως αυτή των οικογενειακών συγκρούσεων; Το Θέατρο του Νέου Κόσμου φιλοξενεί το ομώνυμο έργο της σκηνοθέτιδας Εύα Βλασσοπούλου και επιστρατεύει τους τρεις ήρωες της παράστασης, την Α και τον Β -δύο εκ διαμέτρου αντίθετα αδέλφια- και τη -μυστηριώδη ξαδέλφη τους- Γ, για να απαντήσει στην ερώτηση. Εμείς μιλήσαμε με τους ηθοποιούς πίσω από τους ρόλους, τη Στέλλα Βογιατζάκη (Α), τον Παναγιώτη Εξαρχέα (Β) και την Αλεξάνδρα Χασάνι (Γ), για τους χαρακτήρες τους και την παράσταση.\nελculture: Τι σας έκανε να επιλέξετε την υποκριτική ως επάγγελμα, καλλιτεχνικά και βιοποριστικά;\nΣτέλλα Βογιατζάκη: Αγαπούσα το θέατρο από μικρή. Αυτό μου δημιούργησε την ανάγκη να θέλω να ασχοληθώ με την υποκριτική. Ίσως η περιέργεια που είχα για μάθηση, να βρήκε διέξοδο σ’ αυτό το συνεχές ταξίδι εξερεύνησης.\nΠαναγιώτης Εξαρχέας: Δεν μπορώ να πω με σιγουριά τι ήταν αυτό που με οδήγησε στο να αποφασίσω να σπουδάσω Θέατρο. Συμμετείχα σε κάποιες παραστάσεις με τη θεατρική ομάδα του σχολείου μου και ήταν κάτι που με ενθουσίαζε και ανυπομονούσα να έρθει η επόμενη πρόβα. Υπήρχε μια περίεργη αίσθηση ελευθερίας και έκφρασης που τότε μου φαινόταν ένα σύμπαν πολύ διαφορετικό. Έκτοτε δεν θέλησα να κάνω τίποτα άλλο στη ζωή μου. Μπήκα στη σχολή του Θεάτρου Τέχνης με το που αποφοίτησα από το λύκειο και κάπως έτσι πήραν όλα το δρόμο τους ως τώρα. Δυστυχώς το βιοποριστικό κομμάτι ήταν πάντα μια δύσκολη πτυχή του επαγγέλματος μας και ειδικά στις εποχές μας υπάρχουν περίοδοι που πρέπει να κάνεις πολλά πράγματα ταυτόχρονα για να ανταπεξέλθεις. Ποτέ δεν ήταν εύκολα, αλλά ιδιαίτερα τώρα η κατάσταση έχει παραγίνει.\nΑλεξάνδρα Χασάνι: Η επιλογή έγινε ενστικτωδώς! Ίσως από κάποια εσωτερική, παιδική ανάγκη έκφρασης. Πέρασα στη σχολή όταν ήμουν 18 χρονών. Νιώθω τυχερή που κάνω αυτή τη δουλειά,αυτό που ήθελα από μικρή. Τα είχα φανταστεί όλα ιδανικά. Αλλά όταν επιλέγεις κάτι που αγαπάς δεν σημαίνει πως δεν θα αντιμετωπίσεις και δυσκολίες.\nελc: Ποια η σχέση του χαρακτήρα σου με τους άλλους, αλλά και με τον έξω κόσμο;\nΣ.Β: Η Α, η ηρωίδα που υποδύομαι, με την συμπεριφορά της φαντάζει πολλές φορές υστερική στον έξω κόσμο. Αυτό όμως συμβαίνει λόγω της υπερπροσπάθειας που καταβάλει για να γίνει αποδεκτή ή ακόμα καλύτερα για να αγαπηθεί. Θέλει και η ίδια να δώσει αγάπη, αλλά είναι σαν να μην γνωρίζει τον τρόπο. Αυτό προσωπικά είναι κάτι που με συγκινεί.\nΠ.Ε: Ο Β της παράστασης μας προσπαθεί να είναι ο κυρίαρχος στο σπίτι, να έχει αυτός την τελευταία λέξη, να επιβάλλεται στην αδερφή του και να γίνεται πάντα το δικό του. Προσπαθεί να μειώνει την Α και της επιτίθεται με το παραμικρό. Βέβαια, η παθογένεια στη σχέση τους είναι έργο και των δύο. Αντίθετα, για τον έξω κόσμο δεν είναι ένας λειτουργικός άνθρωπος. Δεν δουλεύει, τα περιμένει όλα από την αδερφή του και δεν προσπαθεί για όποια κοινωνική κανονικότητα.\nΑ.Χ: Αρχικά είμαι ένας ακόμη θεατής, ένας παρατηρητής πιο κοντά στη “δράση” σε σχέση με τους υπόλοιπους θεατές. Μπαίνω στον κόσμο της Α και του Β για να παίξω τον ρόλο της ξαδέρφης Γ. Η ξαδέρφη ό,τι λέει το λέει για να “προκαλέσει” τους άλλους δύο, κι έτσι να συνεχιστεί το “παιχνίδι”. Φεύγει όταν πλέον έχει εκπληρώσει τον σκοπό της.\nελc: Πώς βίωσες την προετοιμασία της παράστασης;\nΣ.Β: Η προετοιμασία της συγκεκριμένης παράστασης έγινε με μεγάλη χαρά, εμπιστοσύνη και πολύ κατανόηση. Βασικά συστατικά κατά την γνώμη μου! Έτσι είναι για μένα μια πολύ ευχάριστη συνάντηση.\nΠ.Ε: Στη συγκεκριμένη παράσταση κάναμε αρκετή δουλειά με το κείμενο και βασιστήκαμε πολύ στη μεταξύ μας επικοινωνία και τι σύμπαν θέλουμε να δημιουργήσουμε. Καταφέραμε να αποκτήσουμε κοινούς κώδικες και τρόπους έκφρασης. Όλοι οι συντελεστές μάς βοήθησαν να ενταχθούμε σε ένα πλαίσιο αρκετά ξεκάθαρο και να λειτουργήσουμε μέσα σε αυτό.\nΑ.Χ: Πριν από κάθε πρόβα κάναμε ζέσταμα για τη φωνή και το σώμα μαζί με ασκήσεις-παιχνίδια που μας βοηθούσαν να χαλαρώσουμε και να συγκεντρωθούμε. Στο μεγαλύτερο κομμάτι της προετοιμασίας για την παράσταση ήμουν ένας παρατηρητής που “μαθαίνει” από τους άλλους. Ένας παρατηρητής που δεν παίζει, απλά είναι εκεί παρών και παρακολουθεί πραγματικά τη δράση.\nελc: Τι ερεθίσματα φιλοδοξείτε να δημιουργήσετε στους θεατές μέσα από την παράσταση;\nΣ.Β: Θα ήθελα πολύ να το χαρούν όσο κ εμείς!\nΠ.Ε: Λόγω της ιδιαιτερότητας της παράστασης ο κάθε θεατής μπορεί να εκλάβει την ιστορία με τον δικό του τρόπο, οπότε θα λειτουργήσει και με άλλο τρόπο μέσα του. Εμείς είμαστε εκεί να του την ζωντανέψουμε με την ελπίδα ότι θα μπει στο σύμπαν που φτιάξαμε και θα πορευτεί μαζί μας ως το τέλος.\nΑ.Χ: Ο κάθε θεατής έχει την δική του οπτική. Αυτό που θα επιθυμούσα ιδανικά είναι οι θεατές να χαλαρώσουν και να παρακολουθήσουν την παράσταση. Ίσως να υπάρχει λόγος!\nInfo παράστασης: «Συγκρουόμενα», στο Θέατρο του Νέου Κόσμου | Κάθε Δευτέρα & Τρίτη, στις 21:15 | Εισιτήρια: 8-12€


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: Συναντήσεις της Τατιάνας Καλογιάννη με τα μέλη των τοπικών συμβουλίων του Νεοχωρόπουλου, Εξοχής, Μπιζανίου και Αμπελιάς\n1. Στο Νεοχωρόπουλο: Η επίσπευση των διαδικασιών για την ολοκλήρωση της επέκτασης της οδού Πανεπιστημίου, η κατασκευή του κυκλικού κόμβου και ο προγραμματισμός για τη βελτίωση και ανακατασκευή της οδού Αγίου Σπυρίδωνα, με την ταυτόχρονη διαμόρφωση των πεζοδρομίων. Η δημιουργία αντιπυρικής ζώνης δυτικά του γηπέδου Νεοχωρόπουλου και η τοποθέτηση πυροσβεστικών κρουνών στις οδούς Γεωργίου Ιακωβίδη και Δαβάκη. Οι άμεσες ενέργειες για τον καθαρισμό και επαναλειτουργία της δεξαμενής ύδρευσης στη θέση ραντάρ.\n2. Στην Εξοχή: Οι διανοίξεις των οδών και οι διαμορφώσεις των κοινόχρηστων χώρων, οι οποίες, από το 1997 με την Πράξη Εφαρμογής του Σχεδίου Πόλης Ιωαννίνων μέχρι και σήμερα, δεν έχουν ολοκληρωθεί στο μεγαλύτερο ποσοστό. Μαζί με αυτές να κατασκευαστούν και τα δίκτυα αποχέτευσης και ομβρίων. Η επιτακτική ανάγκη για τον επανασχεδιασμό ή την αποκατάσταση του δικτύου ύδρευσης στα Μέλανδρα, καθώς επάρκεια νερού παρατηρείται μόνο κατά τις βραδυνές ώρες. Ακόμη, η δημιουργία χώρου που θα στεγάζει το Κοινοτικό Γραφείο και το ΚΕΠ, αφού σήμερα εξυπηρετούνται είτε από το ΚΕΠ στα Ιωάννινα είτε από αυτό της Βουνοπλαγιάς.\n3. Στο Μπιζάνι: Κύριο και διαχρονικό αίτημα η τροποποίηση και επικαιροποίηση του ΣΧΟΟΑΠ Μπιζανίου. Η επέκταση του δικτύου ηλεκτροδότησης μέχρι τα Οχυρά Μπιζανίου και η δημιουργία Αθλητικού Κέντρου στη θέση Βοϊδολίβαδο με την εγκατάσταση του προκάτ σταδίου ξιφασκίας.\n4. Στην Αμπελιά: Επιτακτική ανάγκη για την τροποποίηση του ΣΧΟΟΑΠ Μπιζανίου και για την αντιμετώπιση των προβλημάτων από τη διαχείριση των πτηνοτροφικών αποβλήτων της περιοχής. Η κατασκευή υποδομής πρόσβασης ατόμων με ειδικές ανάγκες στο Πνευματικό Κέντρο και η άμεση ενεργοποίηση των αρμοδίων υπηρεσιών για την απομάκρυνση ελαστικών αυτοκινήτων που έχουν απορριφθεί, εδώ και 4 μήνες, δίπλα από τη δεξαμενή ύδρευσης. Η δημοτική παράταξη Ιωάννινα_2023, ευχαριστεί τους αντιπροσώπους των τοπικών κοινωνιών για την ανταπόκριση στην πρόσκλησή της για έναν ειλικρινή και ανοικτό διάλογο με την κατάθεση και καταγραφή των προβληματισμών, των απόψεων και των προτάσεών τους. Η παράταξη θα υποστηρίζει σε κάθε θεσμικό όργανο του Δήμου στο οποίο συμμετέχει την επίλυση των θεμάτων και θα καταθέτει παράλληλα αντίστοιχες προτάσεις για τη δρομολόγηση των απαραίτητων έργων και ενεργειών.


Θρίλερ στα Πετράλωνα με τη δολοφονία του 52χρονου – «Περίμενα την ευκαιρία» | Pontos News\n29 Δεκέμβριος 2019, 21:52 - Τελευταία Ενημέρωση: 29 Δεκέμβριος 2019, 22:47\nΤην ώρα που η Ασφάλεια Αθηνών προσπαθεί να εντοπίσει τη σορό του 52χρονου, η οποία σύμφωνα με τον καθ’ ομολογία δολοφόνο έχει καταλήξει σε χωματερή, οι αστυνομικοί αναζητούν απαντήσεις για τα κίνητρα του 21χρονου να σκοτώσει, να τεμαχίσει και να πετάξει σε κάδο το νονό του.\nΣύμφωνα με το ρεπορτάζ του OPEN για το θρίλερ των Πετραλώνων, ο νεαρός ισχυρίστηκε στην κατάθεσή του ότι το θύμα κακομεταχειριζόταν και ξυλοκοπούσε την κουμπάρα του. «Το είχα αποφασίσει εδώ και πολύ καιρό, περίμενα την κατάλληλη στιγμή», φέρεται να δήλωσε, τονίζοντας ότι τον σκότωσε στον ύπνο του.\nΟ 21χρονος, που φιλοξενούνταν από το νονό του, εξήγησε ότι πήρε την απόφαση την ημέρα της δολοφονίας και ότι οι αστυνομικοί δεν θα βρουν το μαχαίρι με το οποίο δολοφόνησε και στη συνέχεια τεμάχισε τον 52χρονο διότι το έχει κρύψει καλά. Στη δική της κατάθεση η μητέρα του καθ’ ομολογία δράστη είπε ότι την περασμένη Πέμπτη ο γιος της την ενημέρωσε ότι θα πάει να τακτοποιήσει κάποιες δουλειές με το νονό του, και όταν γύρισε της ανέφερε ότι τον σκότωσε.\nΗ μητέρα έχει μεταφερθεί στην ψυχιατρική κλινική του «Γεώργιος Γεννηματάς», ενώ ο 21χρονος θα οδηγηθεί τη Δευτέρα στον εισαγγελέα.\nΠληροφορίες από αστυνομικές πηγές αναφέρουν ότι από τα εγκληματολογικά εργαστήρια επιβεβαιώθηκε ότι υπάρχει αίμα σε τρία δωμάτια του σπιτιού και πάνω σε κουβέρτες. Οι αρμόδιοι αξιωματικοί πάντως εκτιμούν ότι δύσκολα θα εντοπιστεί η σορός, καθώς κάθε φορά που αδειάζει ένα απορριμματοφόρο τα απορρίμματα γίνεται αμέσως επιχωμάτωση.\nΔολοφονία, Πετράλωνα, Αστυνομια, Κατάθεση\nΣτον εισαγγελέα η δικογραφία για το θάνατο του 25χρονου μοτοσικλετιστή.\nΟ 40χρονος εμφανίστηκε μαζί με τη δικηγόρο του στην Τροχαία.


Διατροφή για το πρώτο τρίμηνο της εγκυμοσύνης | Thessalikipress.gr | Η εβδομαδιαία εφημερίδα της Θεσσαλίας τώρα ONLINE\n25/05/2018 11:33 25/05/2018\nΓια να ακολουθήσετε υγιεινή διατροφή κατά την περίοδο της εγκυμοσύνης σας, επιλέξτε ένα φάσμα τροφίμων με θρεπτικά συστατικά από τις ακόλουθες ομάδες:\nΚαταναλώστε περίπου 3-4 μερίδες την ημέρα. Επιλέξτε φρέσκα, αποξηραμένα, ή 100% χυμό φρούτων. Συμπεριλάβετε τουλάχιστον ένα φρούτο από την κατηγορία των εσπεριδοειδών (πορτοκάλι, γκρέιπφρουτ, μανταρίνι) κάθε μέρα, επειδή τα εσπεριδοειδή είναι πλούσια σε βιταμίνη C. Περιορίστε την κατανάλωση χυμού φρούτων σε όχι περισσότερο από 1 φλιτζάνι την ημέρα.\nΟ χυμός είναι υψηλός σε θερμίδες σε σύγκριση με ολόκληρο το φρούτο και δεν περιέχει τις φυτικές ίνες που παρέχουν ολόκληρα τα φρούτα. Μια μερίδα ισούται με ένα μεσαίο κομμάτι φρούτου, γύρω στα 150γρ, όπως ένα μήλο ή ένα πορτοκάλι, ή ½ μπανάνα.\nΗ προτεινόμενη ποσότητα τροφών πλούσιων σε πρωτεΐνη, είναι περίπου 2-3 μερίδες την ημέρα. Επιλέξτε άπαχα κρέατα, πουλερικά, ψάρια και αυγά που παρασκευάζονται με ελάχιστες ποσότητες λίπους. Τα φασόλια, είναι επίσης μια καλή πηγή πρωτεϊνών, όπως και οι φακές, τα μπιζέλια, τα καρύδια και οι σπόροι.\nΚαταναλώστε περίπου 3 μερίδες την ημέρα. Συνιστάται να τρώτε τουλάχιστον έξι μερίδες σπόρων ανά ημέρα. Τουλάχιστον το 50 τοις εκατό αυτών των σπόρων θα πρέπει να είναι δημητριακά ολικής αλέσεως. Ολόκληρα δημητριακά και ζυμαρικά παρέχουν ίνες, κάτι που είναι πολύ σημαντικό κατά τη διάρκεια της εγκυμοσύνης. Τρώγοντας μια ποικιλία ινών που περιέχονται στα τρόφιμα, βοηθά στη διατήρηση και στη σωστή λειτουργία του εντέρου και μπορεί να μειώσει τις πιθανότητές σας να αναπτύξετε δυσκοιλιότητα και αιμορροΐδες. Για παράδειγμα, φάτε ψωμί ολικής αλέσεως αντί για λευκό ψωμί. Μια μερίδα ισούται με 1 φέτα ψωμιού, 1 φλιτζάνι δημητριακά ή 1/2 φλιτζάνι ρύζι ή ζυμαρικά.\nPrevious ArticleMega Slim Skinny Mascara by Wet n WildNext ArticleΠαρουσιάζεται η ιστορία και οι πρωτοποριακές πρακτικές της Ζαγορίν στην Αθήνα στις 30/05


Ανέγερση μουσουλμανικού τεμένους και κατασκευή μουσουλμανικού νεκροταφείου | ΣΥΡΙΖΑ Συνασπισμός Ριζοσπαστικής Αριστεράς\nΕρώτηση Γρ.Ψαριανού προς τους Υπουργούς Εθνικής Άμυνας - Παιδείας, Διά Βίου Μάθησης & Θρησκευμάτων - Εσωτερικών, Αποκέντρωσης και Ηλεκτρονι\nΟι μουσουλμάνοι μετανάστες που ζουν στη χώρα μας υπολογίζονται σε 700 – 800 χιλιάδες, εκ των οποίων οι περισσότεροι διαβιούν στην Αττική. Σύμφωνα με το μεγαλύτερο σωματείο τους, τη Μουσουλμανική Ένωση Ελλάδας, ενώ δεν αντιμετωπίζουν ιδιαίτερα προβλήματα με τους Έλληνες πολίτες, δε συμβαίνει το ίδιο με την ελληνική Πολιτεία, η οποία φαίνεται να αδιαφορεί πλήρως για την κοινότητά τους. Αυτό αποδεικνύει η, εδώ και χρόνια, κωλυσιεργία του ελληνικού κράτους να διευθετήσει δύο εκ των ων ουκ άνευ ζητήματα της μουσουλμανικής κοινότητας: την ανέγερση επίσημου μουσουλμανικού τεμένους καθώς και μουσουλμανικού νεκροταφείου στην περιοχή της Αττικής.\nΣήμερα, στην Αθήνα υπάρχουν μόνο άτυποι χώροι προσευχής, περίπου 100, Αράβων, Πακιστανών, έκ του Μπανγκλαντές και Κούρδων, που αποτελούν την πλειοψηφία των μουσουλμάνων μεταναστών. Οι μουσουλμάνοι άλλων χωρών κάνουν την προσευχή τους στους χώρους της αραβικής κοινότητας. Οι χώροι είναι υπόγεια, γκαράζ, μαγαζιά, άλλοτε πιο φροντισμένοι άλλοτε σε άθλια κατάσταση, ανάλογα με την οικονομική δύναμη της κάθε ομάδας. Επίσης, στην Αθήνα δεν υπάρχει μουσουλμανικό νεκροταφείο, ούτε καν τομέας σε νεκροταφείο για ταφή των μουσουλμάνων. Κάποιοι νεκροί μεταφέρονται στις χώρες προέλευσής τους, αν αυτό είναι δυνατό, καθώς είναι πολυδάπανο. Άλλοι δεν έχουν πατρίδα να ταφούν, όπως είναι οι Παλαιστίνιοι.\nΗ ανέγερση τζαμιού προβλέπεται μέσω δύο νόμων. Ο πρώτος ήταν του υπουργείου Εξωτερικών το 2004 και προέβλεπε την ανέγερση λατρευτικού χώρου για τους μουσουλμάνους στην Παιανία. Όμως το σχέδιο εγκαταλείφθηκε μετά τις αντιδράσεις των κατοίκων της περιοχής και της Εκκλησίας. Ο δεύτερος νόμος ψηφίστηκε το 2006 και προέβλεπε την ανέγερση τζαμιού στον Ελαιώνα. Μάλιστα, σύμφωνα με ενημέρωση της Μουσουλμανικής Ένωσης Ελλάδας από τον ειδικό γραμματέα του ΥΠ.Ε.Π.Θ. επί υπουργίας Ευρ. Στυλιανίδη, είχε γίνει εκταμίευση 15 εκατ. ευρώ για την ανέγερση του τεμένους από το ταμείο δαπανών, όπως προβλέπει ο νόμος του 2006, και το μόνο κώλυμα ήταν η μετακόμιση του σουπερμάρκετ της Ναυτικής Βάσης από την περιοχή, κάτι που υπαγόταν στην αρμοδιότητα του υπουργείου Εθνικής Άμυνας. Σε σχετική ερώτηση του βουλευτή του ΣΥΡΙΖΑ, Περικλή Κοροβέση, το Μάρτη του 2009, σε τρία υπουργεία, το Υπουργείο Εθνικής Άμυνας απαντά ότι τον Αύγουστο 2008 είχε στείλει στο Υπουργείο Παιδείας «έγγραφο, στο οποίο αναφέρονται οι θέσεις όπου είναι δυνατό να ανεγερθεί το τέμενος στην περιοχή του Ναυτικού Οχυρού (Ν.Ο.) Βοτανικού, καθώς και οι οικονομικές απαιτήσεις της μεταφοράς των δραστηριοτήτων του Π.Ν. σε άλλη περιοχή… Το ΥΠ.ΕΘ.Α και το Γ.Ε.Ν. αναμένουν τη γνωστοποίηση των προθέσεων του ΥΠ.Ε.Π.Θ.». Το Υ.ΠΕ.ΧΩ.Δ.Ε. απαντά ότι «το θέμα του Ισλαμικού Τεμένους το χειρίζεται το Υπουργείο Παιδείας». Και το ΥΠ.Ε.Π.Θ., αποποιούμενο κάθε ευθύνη, απαντά ως εξής: «..σας γνωρίζουμε ότι στην αρμοδιότητα του ΥΠ.Ε.Π.Θ. εμπίπτει μόνο η οικονομική διαχείριση του Ισλαμικού Τεμένους, η οποία αρχίζει μετά την ολοκλήρωση της κατασκευής του.» Ωστόσο, το άρθρο 3 του Ν. 3512/2006 καθορίζει ότι «η ανέγερση του Τεμένους θα γίνει από τη Διεύθυνση Εφαρμογής Εκπαιδευτικών Σχεδίων του Υπουργείου Εθνικής Παιδείας και Θρησκευμάτων και με δαπάνες του Προγράμματος Δημοσίων Επενδύσεων». Κατά τʼ άλλα, το υπουργείο «νίπτει τας χείρας του», ενώ έχει γίνει ήδη η πρώτη σχετική εκταμίευση.\nΚάτι ανάλογο συμβαίνει με τη δημιουργία μουσουλμανικού νεκροταφείου. Η Εκκλησία είχε διαθέσει για το σκοπό αυτό, το 2005, ένα χώρο 30 στρεμμάτων στην περιοχή του Σχιστού. Όμως, σύμφωνα με έγγραφο του Υπ. Εσωτερικών, «μετά από επιφυλάξεις που διατύπωσε ο Οργανισμός Αθήνας ως προς την καταλληλότητα της εν λόγω έκτασης για τη συγκεκριμένη χρήση, από άποψη χωροταξική και εδαφολογική, το ζήτημα επανεξετάζεται…». Κατόπιν τούτου, η Εκκλησία, τον Ιούνη του 2009, με επιστολή της στον Υπουργό ΠΕ.ΧΩ.Δ.Ε. κ. Σουφλιά, διαπιστώνει την κοινωνική αναγκαιότητα και προχωρά στο επόμενο βήμα. Παραχωρεί έναν άλλο χώρο στην περιοχή, έχοντας ήδη εκπονήσει και καταθέσει το τοπογραφικό διάγραμμα, και ζητά την άμεση ανταπόκριση των υπουργείων. Μέχρι σήμερα η Πολιτεία δεν έχει ανταποκριθεί.\nΕπειδή στη σημερινή πολυπολιτισμική Ευρώπη η Αθήνα είναι η μόνη ευρωπαϊκή πρωτεύουσα που δεν έχει μεριμνήσει για χώρο λατρείας και ταφής του μουσουλμανικού πληθυσμού της και επειδή είναι ζήτημα κοινωνικής αποδοχής και αλληλοσεβασμού στους εκατοντάδες χιλιάδες πλέον συμπολίτες μας,\n1. Σε ποιο στάδιο βρίσκονται οι διαδικασίες για την ανέγερση ισλαμικού τεμένους στον Ελαιώνα;\n2. Ποιο υπουργείο είναι υπεύθυνο για τη χρηματοδότηση του έργου της μετεγκατάστασης των υπηρεσιών του Πολεμικού Ναυτικού που λειτουργούν στην περιοχή;\n3. Τι απέγιναν τα 15 εκατομμύρια ευρώ που, σύμφωνα με το ΥΠ.Ε.Π.Θ., εκταμιεύτηκαν από το ταμείο δαπανών για την ανέγερση του τεμένους;\n4. Έχει συνταχθεί συμβολαιογραφική πράξη μεταξύ Εκκλησίας και Πολιτείας, με την οποία η συγκεκριμένη έκταση στο Σχιστό παραχωρείται για δημιουργία μουσουλμανικού νεκροταφείου; Αν όχι, για ποιους λόγους καθυστερεί, από τη στιγμή που η Εκκλησία έχει όλη την καλή θέληση να προχωρήσει το θέμα;\n5. Ποιο υπουργείο συντονίζει τη δημιουργία του μουσουλμανικού νεκροταφείου και πότε προβλέπεται να ολοκληρωθούν οι εργασίες κατασκευής του;


Γιούργκεν Κλοπ: Έκλαψα όταν είδα να τραγουδούν σε νοσοκομείο το «You’ll Never Walk Alone» | LiFO\n27.3.2020 | 21:04\n«Μου έστειλαν ένα βίντεο με ανθρώπους σε νοσοκομείο, οι οποίοι έξω από τη μονάδα εντατικής θεραπείας άρχισαν να τραγουδούν το You'll Never Walk Alone και άρχισα αμέσως να κλαίω. Είναι απίστευτο. Αλλά δείχνει τα πάντα. Αυτοί οι άνθρωποι δεν δουλεύουν μόνο, αλλά έχουν και τόσο ακμαίο ηθικό», είπε ο Κλοπ.\n«Είναι συνηθισμένοι στο να βοηθούν άλλους ανθρώπους. Πρέπει να το συνηθίσουμε και εμείς αυτό, γιατί συχνά έχουμε τα δικά μας προβλήματα. Αλλά είναι η δουλειά τους, την κάνουν κάθε ημέρα. Βάζουν τον εαυτό τους σε κίνδυνο, επειδή βοηθούν αρρώστους και ανθρώπους με σοβαρά προβλήματα, οπότε δεν θα μπορούσα παρά να τους θαυμάζω και να τους εκτιμώ όσο περισσότερο γίνεται», συνέχισε ο Γερμανός τεχνικός.\nΟ Γιούργκεν Κλοπ εξέφρασε την ελπίδα ότι θα υπάρξει μια θετική «κληρονομιά» διαρκείας από την αντίδραση στην πανδημία. «Στο μέλλον, σε 10, 20, 30, 40 χρόνια, αν κοιτάμε πίσω και το συμπέρασμα είναι ότι αυτή είναι η περίοδος που ο κόσμος έδειξε τη μεγαλύτερη αλληλεγγύη, τη μεγαλύτερη αγάπη, φιλία, ή οτιδήποτε άλλο, τότε θα είναι πραγματικά σπουδαίο», ανέφερε χαρακτηριστικά.\nΌταν περνάς κάτι τέτοιο δεν μπορείς να το δεις, ιδιαίτερα εκείνοι που είναι άρρωστοι, συνέχισε ο Κλοπ. «Αλλά, κάποια στιγμή στο μέλλον ελπίζω ότι θα κοιτάμε πίσω και θα μπορούμε να το δούμε. Γιατί αυτό είναι η λύση του προβλήματος: να είμαστε όλοι πειθαρχημένοι, να συνεργαζόμαστε, να φροντίζουμε ο ένας τον άλλον».\nΠριν από 4-5 εβδομάδες, πολλές χώρες σκέφτονταν ότι αυτό ήταν πρόβλημα μιας άλλης χώρας. «Τώρα, η φύση μας δείχνει ότι όλοι είμαστε το ίδιο. Έχουμε τα ίδια προβλήματα και πρέπει να συνεργαστούμε για τη λύση. Δεν υπάρχει τίποτα καλό σε αυτή την κατάσταση πέρα από ίσως αυτό που μπορούμε να μάθουμε από αυτή», συνέχισε ο Κλοπ.


Σχηματίζοντας έναν αρωματικό κήπο με τα χέρια σας\nΣτο σχεδιασμό του τοπίου ενός εξοχικού σπιτιού, μια ασυνήθιστη επιλογή είναι να δημιουργήσετε έναν κήπο από μια ποικιλία βλάστησης, αρωματικό με τις μυρωδιές του. Το όλο θέμα είναι να διακοσμήσετε πολλές αρωματικές γλάστρες ή παρτέρια στον χώρο.\nΗ θετική πλευρά αυτού του τύπου κήπου είναι:\nη ικανότητα να σχηματίζετε μια περιοχή αναψυχής που ζωντανεύει τη διάθεση ή, αντίθετα, να δημιουργήσετε ένα μέρος όπου μπορείτε να χαλαρώσετε πλήρως.\nσχεδιασμός θερινής κατοικίας σε ασυνήθιστο στυλ.\nη ικανότητα των φυτικών αρωμάτων να αυξάνουν την εσωτερική διάθεση και ακόμη και να θεραπεύουν ορισμένες ασθένειες.\nκαθιστώντας την προαστιακή περιοχή ασυνήθιστη και ελκυστική.\nΩστόσο, υπάρχουν ορισμένες αρνητικές πτυχές της δημιουργίας ενός αρωματικού κήπου:\nΘα πρέπει πρώτα να συζητήσετε τα σημεία σχετικά με τους τύπους λουλουδιών που σκοπεύετε να φυτέψετε στα παρτέρια, γιατί σε όλες τις οικογένειες δεν αρέσουν ορισμένες μυρωδιές φυτών. συμβουλεύουμε στους άνδρες να φυτέψουν πεύκο, ερυθρελάτη, μέντα και για τις γυναίκες, το πιο ευχάριστο θα είναι τα αρώματα τριαντάφυλλων και κρίνων.\nΓια να αποφύγετε τη συγκέντρωση αρωμάτων, δεν συνιστάται η δημιουργία αρωματικού κήπου σε περιορισμένη περιοχή. Αυτό έχει αρνητικό αντίκτυπο στη γενική κατάσταση των ανθρώπων. Ο χώρος του κήπου πρέπει να αερίζεται καλά.\nΑρωματικοί θάμνοι και λουλούδια για τον κήπο, φωτογραφίες και ονόματα\nΑς δούμε ποια λουλούδια είναι τα πιο κατάλληλα για τη διακόσμηση ενός αρωματικού κήπου και παρτέρια στο εξοχικό τους.\nΤο λιλά είναι ένας θάμνος με εξαιρετικά όμορφα λουλούδια και ένα μοναδικό άρωμα. Δεν είναι απαραίτητο να φροντίζετε ιδιαίτερα ένα τέτοιο φυτό, μπορεί να ριζώσει στη χώρα χωρίς προβλήματα, τα λουλούδια του απολαμβάνουν την ομορφιά για μεγάλο χρονικό διάστημα και μυρίζουν καλά. Φυτέψτε πασχαλιές κοντά στο φράχτη κοντά στην είσοδο του ακινήτου ή στην πίσω αυλή.\nΆρκευθος, ερυθρελάτης, πεύκο και thuja\nΑυτά τα κωνοφόρα είναι αειθαλή και έχουν φρέσκο άρωμα. Θα είναι σε μεγάλη αρμονία με όλα τα χρώματα στο εξοχικό τους..\nΟ κήπος με τριαντάφυλλα θα δώσει στο καλοκαιρινό εξοχικό σας μια μοναδική και μοναδική εμφάνιση. Το άρωμα στον ιστότοπό σας θα είναι απαράμιλλο! Ένα διακριτικό χαρακτηριστικό τέτοιων φυτών είναι ότι η περιοχή θα μοιάζει με οικόπεδο κήπου αγγλικού στιλ. Ωστόσο, λάβετε υπόψη ότι τα τριαντάφυλλα είναι κυκλοθυμικά λουλούδια και είναι δύσκολο να τα φροντίσετε..\nΑυτό το φυτό έχει μια κρυφή ιδιότητα μυρωδιάς, αλλά με τη σειρά του, ο θάμνος φαίνεται αρκετά όμορφος και εκπέμπει ένα ευχάριστο άρωμα. Μπορεί να φυτευτεί τόσο στην άκρη του φράχτη όσο και στην περιοχή αναψυχής. Ο Chubushnik ανθίζει μία φορά και χάνει την ελκυστικότητά του, οπότε λάβετε αυτό υπόψη.\nΗ παιώνια είναι ένα κοινό φυτό κήπου. Δεν απαιτεί μεγάλη συντήρηση. Οι μπουμπούκια του ανθίζουν στις αρχές του καλοκαιριού. Σας συμβουλεύουμε να φυτέψετε τέτοια λουλούδια σε παρτέρια μακριά από την περιοχή αναψυχής ή κοντά στο φράχτη, επειδή παρά την ελκυστικότητά τους, οι παιώνιες μπορεί να μην εκπέμπουν ιδιαίτερα μυρωδιά και να έχουν δυσάρεστο άρωμα..\nΤο Clematis είναι ένας τύπος αναρριχώμενης φυτείας. Συνιστάται να διακοσμήσετε καμάρες, φράχτες, προσόψεις σπιτιών. Το Clematis φαίνεται όμορφο σε συνδυασμό με άλλα λουλούδια ή θάμνους. Είναι ανεπιτήδευτο στη συντήρηση.\nΤο Daylily μεγαλώνει στις αρχές του καλοκαιριού. Αυτό το φυτό έρχεται σε λεμονοκίτρινο τόνο και ανθίζει αρκετές φορές καθ ‘όλη τη σεζόν. Ιδανικό για διακόσμηση καλοκαιρινής εξοχικής κατοικίας.\nΤο αγιόκλημα συνιστάται να φυτευτεί σε χώρο αναψυχής. Αυτός ο θάμνος ανθίζει αρκετά όμορφα, είναι ανεπιτήδευτος και εκπέμπει ένα ευχάριστο άρωμα..\nBuddley of David\nΑυτός ο θάμνος ανθίζει στις αρχές του φθινοπώρου. Έχει το όνομα “Butterfly Bush”, καθώς οι πεταλούδες αρέσκονται να κάθονται πάνω του. Ο Buddley of David έρχεται σε διαφορετικές αποχρώσεις από ροζ έως μοβ. Δίπλα του μπορούν να φυτευτούν φασκόμηλο, μέντα, βασιλικός και ρίγανη..\nΧαμηλής ανάπτυξης λουλούδια για παρτέρι, φωτογραφίες και ονόματα\nΟ Νάρκισσος ανήκει στην κατηγορία των βολβοειδών φυτών. Είναι ένα υπέροχα αρωματικό λουλούδι που δεν απαιτεί ιδιαίτερη συντήρηση. Κατά κανόνα, οι ασφόδελοι φυτεύονται σε παρτέρια ή χρησιμοποιούνται για να σχηματίσουν μια αλπική διαφάνεια..\nΗ risριδα έχει επίμονο άρωμα παρόμοιο με τα εξωτικά φρούτα. Έρχεται σε διάφορες αποχρώσεις του μπλε και του μοβ. Ένα παρτέρι με ίριδες θα φαίνεται ασυνήθιστα ελκυστικό, δίνει στον κήπο έναν μοναδικό χαρακτήρα.\nΑυτό το λουλούδι περιλαμβάνεται στο Κόκκινο Βιβλίο. Ο κρίνος της κοιλάδας είναι διαφόρων τύπων, έχει μια διακριτική γλυκιά μυρωδιά. Τα λουλούδια μπορούν να τοποθετηθούν σε ένα παρτέρι και να τοποθετηθούν στο μπροστινό μέρος του σπιτιού. Αξίζει να σημειωθεί ότι μετά την πτώση των λουλουδιών, το εξωτερικό του παρτέρι δεν θα φαίνεται ελκυστικό, οπότε άλλα λουλούδια πρέπει να προστεθούν στα κρίνα της κοιλάδας, για παράδειγμα, κάλυψη εδάφους.\nΠώς να φροντίσετε έναν αρωματικό κήπο?\nΗ φροντίδα για έναν αρωματικό κήπο είναι σαν να φροντίζεις έναν απλό κήπο. Τα φυτά πρέπει να κλαδεύονται, να τρέφονται και να ποτίζονται εγκαίρως.\nΠριν από τη φύτευση των φυτειών, καθαρίστε τη γη από ζιζάνια, σκάψτε την περιοχή για φύτευση, προσθέστε λίπασμα.\nΔείτε το βίντεο με θέμα: Αρωματικά λουλούδια του καλοκαιρινού κήπου: τι είναι αυτά?\nΓια να διατηρείτε τον κήπο σας ανθισμένο όλη τη σεζόν, επιλέξτε φυτά που έχουν διαφορετικούς χρόνους ανθοφορίας. Στην αρχή της σεζόν, φυτέψτε κρίνα της κοιλάδας και νάρκισσους, στη συνέχεια μπορείτε να φυτέψετε μπιζέλια με καπνό και τέλος phlox με γαρίφαλα και λιβάδια.\nأفكار تصميم عصرية لشقة من غرفة واحدة بمساحة 42 مترًا مربعًا\nمشاريع البيوت الألمانية\nКорков ламинат: видове, плюсове и минуси\nخلفية المدخل: الأفكار الحديثة\nكيفية التطريز على قماش من البلاستيك\nمراجعة مشاريع منازل بمساحة 60 متر مربع. م


Δωμάτιο MoRe # Buddha - Airbnb\nΔωμάτιο MoRe # Buddha\nΔωμάτιο σε μπουτίκ ξενοδοχείο. Οικοδεσπότης: Ruben\nΔωρεάν ακύρωση πριν από τις 6 Μαΐ.\nΟ μοντέρνος και ανακυκλωμένος ξενώνας (MoRe) χτίστηκε από το μηδέν και συνδυάζει ανακυκλωμένα (κατασκευασμένα από εμάς) υλικά με μοντέρνα κομμάτια. Βρίσκεται στην καρδιά της ήσυχης και όμορφης πόλης του Machico, περίπου 50 μέτρα από την παραλία (βραχώδη και αμμώδη) πόρτα-πόρτα με μεγάλα εστιατόρια .Το αεροδρόμιο απέχει 5 λεπτά. Το δωμάτιο του Βούδα είναι ένας πολύ μεγάλος χώρος με ιδιωτικό μπάνιο, καναπέ και καλωδιακή τηλεόραση. Έχετε κουζίνα (με όλα όσα χρειάζεστε) και μπαλκόνι που μπορείτε να μοιραστείτε με άλλους επισκέπτες.\nΠρόκειται για έναν μοναδικό ξενώνα, είναι ένα οικογενειακό έργο (ένα όνειρο) που ήταν εφικτό με σκληρή δουλειά και αφοσίωση. Είμαστε μια οικογένεια που της αρέσει να γνωρίζει ανθρώπους από όλο τον κόσμο, θα είστε πολύ ευπρόσδεκτοι εδώ. Η τοποθεσία είναι ιδανική πόρτα-πόρτα με τα καλύτερα εστιατόρια στο Machico και τη Μαδέρα. Ένα λεπτό με τα πόδια και είστε στην παραλία (αμμώδη και βραχώδη), το αεροδρόμιο είναι 5 λεπτά με το αυτοκίνητο, το σταθμό των λεωφορείων είναι 5 λεπτά με τα πόδια. αν σας αρέσει λεβάδες/πεζοπορία είστε στο σωστό μέρος (τι περισσότερο θα μπορούσατε να θέλετε?). Όλα τα δωμάτια σε αυτόν τον ξενώνα έχουν ιστορία που συνδέονται με εμάς :) Το δωμάτιο του Βούδα έχει να κάνει με τη μητέρα μου και το πνευματικό ταξίδι της, έχει ένα μάθημα ρέικι που κάνει για τους ανθρώπους (κυρίως φίλους).\nΣημείωση: δεχόμαστε 3 άτομα σε αυτό το δωμάτιο (αν το 3ο άτομο είναι παιδί).\nMachico - 7 διανυκτερεύσεις\nΤο Machico είναι μια πολύ ήρεμη πόλη, σε αυτόν τον κόλπο μπήκαν οι Tristão Vaz Teixeira, João Gonçalves Zarco e Bartolomeu Dias όταν ανακάλυψαν το Όμορφο νησί της Μαδέρας. Εδώ οι άνθρωποι είναι πολύ ευπρόσδεκτοι και εύκολοι στην επικοινωνία, γιατί σχεδόν όλοι μιλούν τουλάχιστον αγγλικά. έχουμε πολλά πράγματα που συμβαίνουν εδώ: Γαστρονομική έκθεση στα μέσα Αυγούστου. Αγορά του 16ου αιώνα στα μέσα Ιουνίου. Ημέρα Μοτοσικλέτας - Απρίλιος. Madeira Ultra trail (MIUT) Απρίλιος; Enduro World Series midle - Μάιος; Φάχος (Μοναδική παραδοσιακή εκδήλωση) Αύγουστος; Γιορτή Κυρίου των θαυμάτων - Οκτώβριος. Και πολλα ΑΚΟΜΑ!!\nΑν θέλετε, μπορούμε να αλληλεπιδράσουμε, δίνω πάντα χώρο στους πελάτες μου. από σένα εξαρτάται!!\nΜεταφορά από και προς το αεροδρόμιο 10 € πριν τις 20:00 ή 15 € μετά τις 20:00.\nΑριθμός ασφαλιστηρίου: 95118/AL\nΕξερευνήστε άλλες επιλογές μέσα και γύρω από την πόλη Machico


Αυτά τα παπούτσια το επόμενο καλοκαίρι θα φύγουν για άλλες περιπέτειες\nΑρχική > InfoMommy > Σχέσεις > Αυτά τα παπούτσια το επόμενο καλοκαίρι θα φύγουν για τις δικές τους περιπέτειες…\nΤο καλοκαίρι έφτασε, τα σχολεία έκλεισαν και ξεκινά η πιο ξέγνοιαστη εποχή του χρόνου για τα παιδιά. Το φθινόπωρο τα περισσότερα θα γυρίσουν ξανά στο σχολείο. Μέχρι αυτό το 18ο καλοκαίρι τους ως παιδιά…\nΜε μία φωτογραφία των παπουτσιών των παιδιών της και των φίλων τους, μία μαμά μέσα από ένα υπέροχο εξομολογητικό κείμενο περιγράφει αυτήν την γλυκόπικρη αίσθηση του «τελευταίου» καλοκαιριού μαζί τους…\n«Γύρισα στο σπίτι το απόγευμα μετά από μία εξοντωτική μέρα και αυτό που βλέπετε είναι ό,τι αντίκρισα.\nΌλα αυτά τα παπούπτσια σημαίνουν, ότι έχω ένα σπίτι γεμάτο παιδιά, τα περισσότερα εφηβάκια. Αυτά τα παπούτσια είναι ένα ξεκάθαρο σήμα, ότι το καλοκαίρι έφτασε και τα σχολεία τελείωσαν. Αυτά τα παπούτσια πιθανότατα σημαίνουν ότι δεν θα έχει μείνει ψίχουλο στο σπίτι, μπορεί να σημαίνει φασαρία, χάος, γέλια και μουσική.\nΣημαίνει, ότι πιθανότατα τα παιδιά μου θα γελάνε δυνατά στον καναπέ, θα παίζουν στον κήπο ή θα βλέπουν ταινίες.\nΈκανα μία παύση στην εξώπορτα και ένιωσα ένα κύμα θλίψης να με διαπερνά, καθώς κοιτούσα όλα αυτά τα ζευγάρια παπούτσια παιδιών που έρχονταν στο σπίτι μας εδώ και τέσσερα χρόνια. Μερικά ήταν με τα παιδιά μου στην ίδια ομάδα, άλλα στην ίδια τάξη από το δημοτικό, κάποια τα έχουν φτιάξει μεταξύ τους, άλλα χώρισαν. Όμως, όλα αυτά τα χρόνια παραμένουν καλοί φίλοι. Τα περισσότερα από αυτά τα παιδιά μόλις τελείωσαν το λύκειο, κάτι που σημαίνει, ότι θα ακολουθήσουν διαφορετικούς δρόμους φέτος το φθινόπωρο.\nΛένε, ότι έχετε μόλις 18 καλοκαίρια με τα παιδιά σας. Εγώ είμαι στο 18ο με τα δικά μου. Αυτή συνειδητοποίηση μου έσφιξε λίγο την καρδιά και με έκανε να αναρωτηθώ, πόσο γρήγορα πέρασαν όλα αυτά τα καλοκαίρια. Πόσες αλλαγές, τόσο σε μένα όσο και σε εκείνα. Η καρδιά μου το γνωρίζει και το νιώθει και γι’ αυτό στη θέα όλων αυτών των παπουτσιών ένιωσα να συγκινούμαι.\nΓνωρίζω, ότι μετά από το φετινό καλοκαίρι, τίποτα δεν θα είναι ξανά το ίδιο. Είναι αυτή η γλυκόπικρη στιγμή στη ζωή των γονιών, η μετάβαση από την απόκτησή τους στον αποχωρισμό. Το μυαλό μου αντιλαμβάνεται, ότι είναι κάτι υπέροχο, αλλά η καρδιά μου… πονάει λίγο.\nΜου αρέσει να έχω όλα αυτά τα παπούτσια έξω από την πόρτα μου και σημαίνει, ότι τα παιδιά μου είναι στο σπίτι. Σημαίνει, πως ξέρου πού βρίσκονται και ότι είναι ασφαλή. Γνωρίζω εξ αρχής, ότι αυτά τα παπούτσια δεν θα είναι εκεί για πολύ ακόμη. Όλα αυτά τα παπούτσια, θα διασκορπίσουν σε διαφορετικά πανεπιστήμια και θα κάνουν τα πρώτα τους βήματα της ανεξαρτησίας. Και γνωρίζω, ότι όλα αυτά τα παπούτσια μπορεί να μην έρθουν πίσω στο σπίτι το επόμενο καλοκαίρι και να φύγουν για νέες περιπέτειες.\nΑυτές οι σκέψεις έχουν κατακλύσει το μυαλό μου σαν ένα σκοτεινό σύννεφο που προσπαθεί να μου κρύψει την χαρά από το παρόν. Κούνησα λίγο το κεφάλι μου προσπαθώντας να διώξω αυτά τα συναισθήματα. Δεν θέλω αυτή η θλίψη να μου επισκιάσει τη χαρά του σήμερα. Όμως, πρέπει να θυμίζω στον εαυτό μου, ότι αυτό θα συμβαίνει μέσα αυτό το 18ο καλοκαίρι, καθώς κάθε στιγμή του θα είναι γλυκόπικρη.\nΠρος το παρόν, όμως, θα αγκαλιάσω όλα αυτά τα παπούτσια και θα τα ευχαριστήσω. Θα τους αγοράσω σνακ, θα τα αφήσω να λιώσουν στον καναπέ μου, θα αφομοιώσω κάθε τους γέλιο. Θα εύχομαι πάντα να γυρίζουν στο σπίτι τους με ασφάλεια και να έχω ένα γεμάτο σπίτι. Όμως, περισσότερο από όλα θα κάνω ό,τι περνά από το χέρι μου για να είναι ευτυχισμένα και να μην δουν το παραμικρό από τη θλίψη μου.\nΘα ζήσω αυτό το καλοκαίρι σαν να έχω στα χέρια μου τον πιο πολύτιμο θησαυρό. Και θα ευχηθώ όλα αυτά τα παπούτσια να ανακαλύψουν τον κόσμο κι ας είναι η εξώπορτά μου άδεια από αυτά»\nΠηγή: Love, Faith & Chaos\nεξομολόγηση μαμάς Καλοκαίρι τελευταίο καλοκαίρι\nΠαρασκευή, 17 Ιουνίου, 2022 στην κατηγορία Σχέσεις


Εικονικές προσλήψεις συγγενών και φίλων για μείωση φόρου, εισφορών | Η ΚΑΘΗΜΕΡΙΝΗ\nΗ εικονική πρόσληψη είναι παράνομη, αλλά εντοπίζεται δυσκολότερα από τη «μαύρη» εργασία. Το ΙΚΑ αναζητάει τους ανασφάλιστους εργαζομένους και όχι όσους απουσιάζουν από τον χώρο εργασίας τους.\nEχετε ακουστά τις «εικονικές προσλήψεις εργαζομένων»; Πρόκειται για ένα φαινόμενο, που τον τελευταίο καιρό διογκώνεται, χωρίς κανείς να ξέρει μέχρι πού μπορεί να φτάσει. Περί τίνος πρόκειται: Ιδιοκτήτες επιχειρήσεων, κυρίως ομόρρυθμων και ετερόρρυθμων εταιρειών, καθώς και ΕΠΕ που θεωρείται δεδομένο ότι θα κληθούν να πληρώσουν πέραν των φόρων και ασφαλιστικές εισφορές, προτείνουν συνήθως σε άνεργα φιλικά ή συγγενικά πρόσωπα εμπιστοσύνης να τους εμφανίσουν στη μισθολογική κατάσταση της επιχείρησης πληρώνοντας τις εισφορές που τους αναλογούν.\nΤο φιλικό ή το συγγενικό πρόσωπο, δεδομένου ότι η πρόσληψη είναι εικονική, μπορεί να μην εξασφαλίζει μισθό, κερδίζει όμως πλήρη ιατροφαρμακευτική περίθαλψη και ένσημα. Ειδικά τα τελευταία είναι απαραίτητα, πλέον, μετά την πρόσφατη αλλαγή στον τρόπο υπολογισμού των συντάξεων, καθώς με λιγότερα από 20 χρόνια ασφάλισης οι πιθανότητες να εξασφαλίσει κάποιος σύνταξη μεγαλύτερη από 450 – 500 ευρώ είναι πολύ περιορισμένες. Τι κερδίζει ο εργοδότης, από την άλλη πλευρά; Μία επαγγελματική δαπάνη, η οποία δεν μπορεί να αμφισβητηθεί και η οποία του εξασφαλίζει μείωση τόσο του φόρου εισοδήματος όσο και των ασφαλιστικών εισφορών. Ενδεικτικό είναι το ακόλουθο παράδειγμα: Εργοδότης προχωρεί σε εικονική πρόσληψη για μισθό της τάξεως των 586 ευρώ μεικτά. Η δαπάνη που εμφανίζεται κάθε μήνα στα βιβλία της εταιρείας είναι 732,5 ευρώ με την προσθήκη των εργοδοτικών εισφορών. Από αυτά, η πραγματική δαπάνη για τον εργοδότη ανέρχεται στα 94 ευρώ για τις εισφορές του εργαζομένου και στα 146 ευρώ για τις εργοδοτικές εισφορές, δηλαδή συνολικά στα 240 ευρώ μηνιαίως. Πληρώνοντας 3.360 ευρώ τον χρόνο, ο εργοδότης εγγράφει στα βιβλία του μια δαπάνη της τάξεως των 10.255 ευρώ. Και με αυτή τη λογιστική εγγραφή, μειώνει τη δική του δαπάνη για φόρους και ασφαλιστικές εισφορές ακόμη και κατά 5.311 ευρώ. Και να γιατί:\nΣυμμετοχή νομικού προσώπου σε προσωπική εταιρεία:


Μιά νέα στήλη εγκαινιάζουμε από σήμερα ύστερα από τη στήλη άλατος και τη στήλη τη νικήτρια του ΠΡΟΠΟ. Μιά στήλη μαγειρικής προσφορά σε όλες τις αγνές και τίμιες νοικοκυρές που όλες τους διαβάζουν καθημερινά Κωλότριχες, προσφορά στην ελληνίδα Μάνα, την αγρότισσα, την φοιτήτρια, την εργάτρια, την art director, την executive manager, την το πρωί μαθήτρια, την το βράδυ πόρνη.\nΑπλές και εύκολες συνταγές με υλικά που βρίσκονται παντού και σε όλα τα ελληνικά νοικοκυριά και όχι σαν των άλλων που γιά να βρεις τα υλικά τους πρέπει να τρέχεις από Μαρόκο μέχρι Σίκινο και από Γουαδαλαχάρα μέχρι μάντρες οικοδομών. Ονόματα δε λέω όλοι καταλαβαίνετε ότι εννοώ το Μαμαλάκη κι αυτή τη βλάχα τη Μυρσίνη τη Λαμπράκη του ΣΚΑΙ.\nΠάμε λοιπόν να ξεκινήσουμε να αφήσουμε τις μαλακίες, τη φλυαρία και τις πούτσες τις μπλε και να περάσουμε κατευθείαν στο ψητό. Ναι καλές μου φίλες και φίλοι. Καλά καταλάβατε θα ψήσουμε, ανάψτε όλοι τους φούρνους σας στους 560 βαθμούς, ξεβρακωθείτε γιατί θα κάνει ζέστη, στηθείτε και περιμένετε να ακούσετε την απλή αυτή συνταγή.\nΤο βασικό της υλικό υπάρχει σε όλα τα ελληνικά σπίτια. Μιά πένσα χρειαζόμαστε, λαδάκι και πατάτες και ετοιμαστείτε γιά "Πένσα ψητή στο φούρνο με πατάτες". Μη βάλετε αυτές με τα πλαστικά χερούλια γιατί θα λιώσουν στο φούρνο.\nΠαίρνουμε λοιπόν μιά πένσα και την βάζουμε από βραδύς να μουλιάσει σε μιά λεκανίτσα με νερό. Από δω και μπρος με υποκοριστικούλια θα μιλάω σαν την κραγμένη και την ξεφωνημένη διότι έτσι μιλάνε όλοι όσοι παρουσιάζουν μαγειρική. Λεκανίτσα λοιπόν με νεράκι, την πενσούλα μας από το βραδάκι μούλιασμα και την επόμενη μέρα πρωί πρωί με την αυγή μόλις λαλήσει ο πρώτος την βγάζουμε την στίβουμε να φύγουν τα υγρά της.\nΠιάνουμε το ταψάκι μας το αλοίφουμε με βαλβολίνες και ελαιόλαδο αγνό παρθένο (γιά σιγουριά χώστε του ένα δάχτυλο), και μέσα ρίχνουμε την πενσούλα μας και τις πατατούλες μας όχι με τα φλούδια, σε κάποιες άσχετες το λέω, και γαρνίρουμε με πρόκες τις χοντρές τις 19Χ45. Αν θέλουμε στρώνουμε από πάνω λαμαρινούλα την επίπεδη την γαλβανιζέ.\nΤο φαγητούλι μας τώρα είναι έτοιμο γιά ψήσιμο το βάζουμε στο φούρνο αρπάζουμε το κέντημα μας ή το πλεκτό μας ή ένα άρλεκιν και περιμένουμε να ψηθεί. Αφού ψηθεί, το βγάζουμε το σερβίρουμε και καλούμε το Λάκη Γαβαλά με τη Βάνα Μπάρμπα και τους το δίνουμε να το φάνε. Αφού πρώτα βέβαια έχουμε φύγει από το σπίτι, έχουμε κλειδώσει και έχουμε κόψει το τηλέφωνο.\nνικολας δουλγερακης 5 Σεπτεμβρίου 2008 - 11:55 μ.μ.\nΤο αρλεκιν δεν το συνιστω. Γιατι με ενα αρλεκιν ξεχνιεσε ,οποτε καταλαβαινης.\nΑνώνυμος 11 Φεβρουαρίου 2009 - 3:02 μ.μ.\n][ Απίστευτο, το έκανα και έπιασε!...κέρασα ένα μεζέ τον διαχειριστή της πολυκατοικίας και αφού έκανε ένα απότομο τίναγμα στο δεξί γάμα της εστίας του, κείτεται νεκρός στο ταβάνι!...ξαφνικά βρέθηκα με δύο σπίτια!...είμαι πλούσιος!...σ΄ ευχαριστώ!...πάω να διαβάσω και τα άλλα τώρα! ][


ΟΙ ΧΑΙΡΕΤΙΣΜΟΙ ΤΗΣ ΥΠΕΡΑΓΙΑΣ ΘΕΟΤΟΚΟΥ - ΑΚΑΘΙΣΤΟΣ ΥΜΝΟΣ- ΘΑΥΜΑΤΑ ΤΩΝ ΧΑΙΡΕΤΙΣΜΩΝ ΤΗΣ ΠΑΝΑΓΙΑΣ : ΣΧΕΤΙΚΑ ΜΕ ΤΟΥΣ ΣΚΟΠΟΥΣ ΑΥΤΟΥ ΤΟΥ ΙΣΤΟΛΟΓΙΟΥ\nΕν πρώτοις θέλουμε να ευχαριστήσουμε όλους και όλες εσάς για τα καλά σας σχόλια και τα ευγενικά σας email !!!\nΕπειδή ή δυσπιστία και ή καχυποψία περισσεύουν στην εποχή μας θα θέλαμε να καταστήσουμε σαφείς τους στόχους για την ύπαρξη αυτού του blog !!\nΠρώτον ΔΕΝ προσβλέπει σε καμία περίπτωση στον προσπορισμό κέρδους ή στην αποκόμιση προσωπικού οφέλους !\nΟύτε έρχεται να υποκαταστήσει τους Κληρικούς και Ιεροκήρυκες που είναι οι καθ ύλην αρμόδιοι να μας μιλήσουν για την ανυπέρβλητη προσευχητική αξία των Χαιρετισμών και να μας προτρέψουν στην κατα το δύναμιν συχνή επανάληψη των !!\nΠολλώ μάλλον δεν επιδιώκουμε να διδάξουμε χρηστοήθεια ή να προσηλυτίσουμε ή να εισάγουμε καινά δαιμόνια, ούτε να επηρεάσουμε οιονδήποτε να ακολουθήσει την ευλογημένη συνήθεια της απαγγελίας των Χαιρετισμών !!\nΕξάλλου τονίζουμε ότι και αυτή μας η επιδίωξη θα πρέπει να γίνεται πάντοτε με την σύμφωνη γνώμη και ευλογία του Πνευματικού μας, που αυτός θα κρίνει αν κάτι τέτοιο είναι χρήσιμο για την ψυχή μας\nΑποκλειστικό μας στόχος και επιδίωξη είναι απλά να πληροφορήσουμε με την παράθεση αποφθεγμάτων, διηγήσεων, θαυμάτων Αγίων μορφών σχετικά με την αξία που έχουν οι Χαιρετισμοί !!\nΓια τον λόγο αυτό και δεν θα βρείτε εδώ κάποια προσωπική μας άποψη ή μαρτυρία.\nΟτι υπάρχει εδώ αποτελεί αποσπάσματα κηρυγμάτων Κληρικών της Ορθοδόξου Εκκλησίας μας, και αποσπάσματα από βιβλία.\nΣε όλα αναφέρονται οι πηγές μας.\nΣτο πλαίσιο αυτής μας της προσπάθειας, δηλαδή στο να συγκεντρωθεί όλο το υλικό αναφορικά με την προσευχητική αξία των Χαιρετισμών στην Υπεραγία Θεοτόκο, θα σας παρακαλούσαμε αν έχετε σε κάποιο βιβλίο διαβάσει κάτι σχετικά με τους Χαιρετισμούς, ή αν από κάποιον Γέροντα ή Γερόντισσα έχετε ακούσει κάποιο θαύμα ή οτιδήποτε επιρρωννύει την σημασία της καθημερινής απαγγελίας των Χαιρετισμών, να κάνετε την αγάπη να μας στείλετε ένα email στο xairetismoi@yahoo.com\nΑναρτήθηκε από Vastazos Theotokou στις 12:34 π.μ.\nΕτικέτες ΑΞΙΑ ΧΑΙΡΕΤΙΣΜΩΝ, ΔΙΗΓΗΣΕΙΣ ΧΑΙΡΕΤΙΣΜΩΝ


Κατασκευή "Κεραμικός κουμπαράς" |e-basis.gr\nΚατασκευή αρωματικών σαπουνιών τριαντάφυλλα. Διαστάσεις κουτιού Υ20x12x11εκ. Το σετ περιλαμβάνει όλα τα απαραίτητα εργαλεία και υλικά. Κατάλληλο για ηλικίες 9 ετών +. Το κουτί περιέχει οδηγίες στα ελληνικά.


«Δίκαια πρώτος ο ΠΑΣ» - Onsports.gr\nOnsports Team\t25 Μαρτίου 2011, 00:05\n«Δίκαια πρώτος ο ΠΑΣ»\nΤον ΠΑΣ Γιάννινα χαρακτήρισε την πιο πλήρης ομάδα στην Football League ο Γιώργος Ζαχαρόπουλος.\nΟ έμπειρος επιθετικός του Θρασύβουλου, με δηλώσεις του στον «ΗΧΩ 102,7», μίλησε για την καριέρα του, τους τραυματισμούς του, ενώ δεν παρέλειψε να αναφέρει πως ο ΠΑΣ Γιάννινα βρίσκεται δίκαια στην πρώτη θέση.\n-Πόσα χρόνια Γιώργο παίζεις ποδόσφαιρο;\n«Με το ξεκίνημα του β’ γύρου δώσαμε πολλά δύσκολα παιχνίδια με Παναιτωλικό, ΟΦΗ, Τρίκαλα, Διαγόρα, Δόξα Δράμας, μόνο με τα Γιάννινα δεν παίξαμε ακόμα. Στο υπόλοιπο πρόγραμμα έχουμε να αντιμετωπίσουμε ομάδες των δυνατοτήτων μας και θα παλέψουμε να αποφύγουμε την ψυχοφθόρα διαδικασία των πλέι άουτ για να εξασφαλίσουμε απευθείας την παραμονή μας στη Β’ Εθνική. Πιστεύω ότι θα τα καταφέρουμε και τα πράγματα κυλάνε καλύτερα γι’ εμάς».


Ένα (Πολύ) Μεγάλο Ευχαριστώ – Τρεις Σκέψεις – Teucris\nΑρχική Σελίδα » Teucris_Net » Ένα (Πολύ) Μεγάλο Ευχαριστώ – Τρεις Σκέψεις\nαπό Teucris|δημοσιευμένο 8 Αυγούστου 2016\nΕίναι νομίζω αυτονόητο, το πόσο σας ευχαριστώ μέσα από την καρδιά μου για όλα τα μηνύματά σας και την παρουσία σας. Δεν σημείωσα σε κανένα σχόλιο σας like (μου ήταν ανέφικτο κατά την ροή των γεγονότων να παρακολουθώ το f/b) αλλά γνωρίζετε πολύ καλά πως τα διάβασα όλα με πολύ προσοχή και κατεγράφησαν ήδη στο μυαλό μου… Ευχαριστώ.\nΉθελα να μοιραστώ επίσης μαζί σας δύο τρεις αυθόρμητες σκέψεις μου:\nΑπό το μεσημέρι της Πέμπτης, όταν βρέθηκα εντελώς ξαφνικά στο νοσοκομείο, μέχρι το μεσημέρι της Παρασκευής, όταν είχαν ήδη τελειώσει όλα και μέχρι το Σάββατο όταν είχε ολοκληρωθεί και η τελετή της ταφής τα δύο αυτά 24ωρα μου φάνηκαν δεκαετίες… Ο χρόνος διεστάλη όσο ποτέ άλλοτε… Πόσος χρόνος “χάνεται” στη ζωή μας όταν απλά “διεκπεραιώνουμε” τη ζωή μας και πόσο χρόνο διαθέτουμε όταν την “ζούμε”. Διότι “έζησα” αυτό το 48ωρο.\nΤο πρωί της Πέμπτης και προτού μάθω οτιδήποτε ήμουν σε “κακή” κατάσταση. Πόσο “κακή” αγαπητές/οί μου; Τελικά πόσο ασήμαντα είναι κάποια πράγματα σε σχέση με άλλα. Ωραία… Ωστόσο – προσέξτε το πολύ αυτό-, ωστόσο είναι μέγιστο λάθος κάποια/ος να συγκρίνει καταστάσεις ζωής με τον θάνατο. Η σύγκριση των δυσκολιών της ζωής με τον θάνατο είναι πολύ επικίνδυνη, διότι μπορεί να οδηγήσει σε πλήρη παράλυση των δυνάμεων και της ενέργειας για την ζωή. Ένα τελικό μη αναστρέψιμο γεγονός δεν μπορεί να αξιολογείται σε σχέση με διαδικασίες ζωής, άλλωστε η κατάθλιψη και ο μηδενισμός καραδοκούν.\nΟ θάνατος μπορεί να συγκριθεί μόνο με άλλους θανάτους και υπάρχει τεράστια ποιοτική διαφορά στον πόνο και στον κάθε άνθρωπο. Δεν είναι όλοι οι θάνατοι το ίδιο, ασχέτως του κοινού τελικού αποτελέσματος.\nΤέλος, το γεγονός δυστυχώς το είδα σε όνειρο την Τετάρτη με χαρακτηριστικές λεπτομέρειες, αλλά χωρίς καμία συγκεκριμένη αναφορά σε άτομο. Σας έχω ήδη αναφέρει στο παρελθόν πως διαθέτω την ικανότητα ερμηνείας ονείρων (γι’ αυτό προσοχή όταν μου τα περιγράφετε –αποκαλύπτεστε!-) και ειδικά τα (δικά μου) όνειρα εκείνα, τα οποία εξηγούνται μέσα στο ίδιο όνειρο φαίνεται πως είναι άκρως προφητικά.\nΆλλο ένα τεράστιο θέμα για πάρα πολλές γόνιμες σκέψεις και προκλήσεις (χωρίς μεν απαντήσεις, αλλά με σπουδαίες προεκτάσεις)…\nΠριν από 4 χρόνια και μία ημέρα ακριβώς είχα αναρτήσει το… προφητικό αυτό video, όπου αναλυτικά παρέθετα οδηγίες χρήσεως περί… ανατροπής του […]\nΗ “Αλήθεια” του COVID-19\nΕάν η ζωή σου έως τώρα ήταν ένα ψέμμα, αλλά δεν το πίστευες, μην ανησυχείς! Ο COVID-19 θα είναι εδώ μέχρις ότου […]\nΤο βράδυ των εκλογών θα ακούσετε τους (υποτίθεται) ειδικούς στα τηλεοπτικά studios να αναλύουν τα αποτελέσματα και από τώρα σας γράφω το […]\nΠροηγούμενο άρθρο Ένα Υπέροχο Νόημα\nΕπόμενο άρθρο Ο Ηγέτης


Το ποτό που καταπολεμάει καρκίνο, διαβήτη και καρδιακά\nΑπό όλα τα αλκοολούχα ποτά που κυκλοφορούν είναι το μόνο που …\nέχει μόλις 100-150 θερμίδες και 5 γραμμάρια υδατανθράκων ανά ποτήρι και σας βοηθάει όσο κανένα άλλο να θωρακίσετε τον οργανισμό σας από προβλήματα καρδιάς, διαβήτη και καρκίνου.\nΟ λόγος γίνεται για το κρασί και την “μαγική” ουσία που περιέχει, την ρεσβερατρόλη. Την έχουν χαρακτηρίσει και ως το “ελιξήριο της μακροζωίας” και δεν έχουν και πολύ άδικο.\nΤο Ερευνητικό Ινστιτούτο Scripps στη Φλόριντα πρόσφατα διαπίστωσε ότι η ρεσβερατρόλη επεξεργάζεται από τον οργανισμό μέσω των υποδοχέων των οιστρογόνων, χωρίς να τους διεγείρει να αναπαραχθούν.\nΜαζί, η ρεσβερατρόλη και τα οιστρογόνα λειτουργούν ως αντιφλεγμονώδεις παράγοντες μέσα στο σώμα, μειώνοντας τον κίνδυνο των καρδιακών παθήσεων. Η ρεσβερατρόλη έχει επίσης αποδειχθεί ότι μειώνει την κακή χοληστερόλη στα αιμοφόρα αγγεία σε όλο το σώμα.\nΑυτό το μοναδικό αντιοξειδωτικό έχει επίσης σχετιστεί επιστημονικά με μειωμένο κίνδυνο καρκίνου και διαβήτη, καθώς βελτιώνει την ευαισθησία στην ινσουλίνη και τη ρύθμιση της γλυκόζης του αίματος, όλα αυτά ενώ επιβραδύνει ταυτόχρονα την διαδικασία γήρανσης!\nΕπίσης μαζί με μια άλλη αντιοξειδωτική ουσία, την κερσετίνη, έχει αποδειχθεί επιστημονικά ότι είναι ευεργετικές για τον εγκέφαλο. Μία έρευνα του περασμένου Αυγούστου έδειξε ότι το κρασί βοηθάει στην μείωση της πιθανότητας κατάθλιψης. Υπάρχουν ενδείξεις ότι τόσο η ρεσβερατρόλη όσο και η κερσετίνη μπορεί να καταστείλουν την C-αντιδρώσα πρωτεΐνη (CRP), η οποία έχει αποδειχθεί ότι προκαλεί φλεγμονή. Οι άνθρωποι με υψηλότερα επίπεδα της CRP έχουν επίσης περισσότερες πιθανότητες να εμφανίσουν συμπτώματα κατάθλιψης.\nΠηγή : matrix24


Στους τελικούς της Δύσης οι Warriors! | AekbcFans.Gr /* Custom Cookies Notification Dark */\nΣτους τελικούς της Δύσης οι Warriors!\n0 0 Πέτρος Κουλούρης Πέμπτη, Μαΐου 12, 2016 Επεξεργασία Άρθρου\nΣτους τελικούς της Δυτικής Περιφέρειας προκρίθηκε και φέτος το Γκόλντεν Στέιτ επικρατώντας του Πόρτλαντ με 125-121 και κάνοντας το 4-...\nΣτους τελικούς της Δυτικής Περιφέρειας προκρίθηκε και φέτος το Γκόλντεν Στέιτ επικρατώντας του Πόρτλαντ με 125-121 και κάνοντας το 4-1 στη σειρά. Εκεί θα αντιμετωπίσει είτε την Οκλαχόμα είτε το Σαν Αντόνιο, με τις δύο αυτές ομάδες να βρίσκονται στο 3-2 υπέρ της πρώτης.\nΑναμφίβολα, αξίζουν πολλά συγχαρητήρια στην ομάδα των Μπλέιζερς που έκαναν μία εξαιρετική σειρά αν και αντιμετώπιζαν την -κατά πολλούς- καλύτερη ομάδα του ΝΒΑ.\nΤο παιχνίδι ξεκίνησε με το Πόρτλαντ να προηγείται με 10-20 πριν τρέξει ένα αναπάντητο σερί 11-0 το Γκόλντεν Στέιτ για να προηγηθεί αυτό με 21-20. Οι Μπλέιζερς ωστόσο έμειναν ψύχραιμοι και με οδηγό τα τρίποντα (16/36 σε ολόκληρο το παιχνίδι) βρέθηκαν να προηγούνται ξανά με διψήφια διαφορά και συγκεκριμένα με 38-49. Με ένα επιθετικό κρεσέντο του Τόμπσον η διαφορά μειώθηκε και το ημίχρονο έκλεισε με το Πόρτλαντ μπροστά με 58-63.\nΟι "Πολεμιστές" στο τρίτο δωδεκάλεπτο συνέχισαν την ανατροπή τους και προηγήθηκαν μετά από πολλή ώρα με 75-73 για να ολοκληρωθεί η περίοδος στο 93-91. Αν και στην τελευταία περίοδο οι Ουόριορς προηγούνταν σταθερά με 5-8 πόντους, στο κρίσιμο σημείο το Πόρτλαντ μείωσε στους 2 (118-116). Με ένα λεπτό να απομένει και την μπάλα στην κατοχή τους είχαν την ευκαιρία να ισοφαρίσουν ή ακόμα και να περάσουν μπροστά. Ο Λίλαρντ όμως αστόχησε και στη συνέχεια στα 24'' ο Κάρι ευστόχησε σε τρίποντο, τελειώνοντας ουσιαστικά το παιχνίδι.\nΣτα παράξενα ανήκει το γεγονός ότι το Πόρτλαντ αποκλείστηκε για 3η συνεχόμενη χρονιά με 4-1.\nΤα δωδεκάλεπτα: 27-30, 58-63, 93-91, 125-121\nAekbcFans.Gr: Στους τελικούς της Δύσης οι Warriors!


ΤΣΟΥΡΟΣ MARINE: Τεχνητά Shimano Exsence Goliath\nΑρχική Σελίδα / E-Shop / Είδη Αλιείας / Τεχνητά Δολώματα\nΕάν κάνετε spinning σε ρηχά νερά με βάθος έως 1 μέτρο, σε περιοχές με βραχώδεις πλάκες, τρύπες, βλάστηση και άλγη το Shimano Exsence Goliath είναι το τεχνητό το οποίο θα κάνει τη διαφορά.\nΈχει σχεδιαστεί για ψάρεμα επιφανείας, με κίνηση rolling και πλευρικές κινήσεις του σώματός του μεταδίδουν δονήσεις στο περιβάλλον σε βάθη έως 60 εκ. Οι επίπεδες πλευρές του Exsence Goliath δημιουργούν έντονες αντανακλάσεις και κυματισμούς οι οποίοι προσελκύουν θηρευτές.\nΤο πιο ενδιαφέρον χαρακτηριστικό του Goliath είναι χωρίς αμφιβολία ο σχήμα του κεφαλιού του, το οποίο λειτουργεί ως μικρό φτυάρι και επιτρέπει στο τεχνητό να διατηρεί την πλεύση του κόντρα σε έντονο καιρό και ρεύματα.\nΤα τεχνητά Shimano Excence Goliath στα 14,5 εκ διαθέτουν το σύστημα AR-C. Αυτό αποτελείται από σφαίρες βολφραμίου οι οποίες βοηθούν το τεχνητό να επιτύχει πολύ μακρινές βολές (έως και 56 μ) και μαγνήτες οι οποίοι κρατούν τις σφαίρες στη θέση τους κατά την ανάκτηση.\nΤα τεχνητά Exsence Goliath είναι διαθέσιμα σε δύο μεγέθη: 12,5 εκ (15 γρ) and 14,5 εκ (23 γρ) και είναι εξοπλισμένα με πανίσχυρες σαλλαγκές Owner.\nΣύστημα Βολών AR – C\nΤεχνητό Rapala Max-Rap Long\nΤεχνητό Rapala Original Floater\nΤεχνητό Δόλωμα Linea Effe Hiper Catch – Σειρά Predators Master


Αναζητώντας τέσσερις μεγάλες αξίες ζωής.(Αρχιεπισκόπου Τιράνων και πάσης Αλβανίας Αναστασίου) | Διακόνημα\nΑναζητώντας τέσσερις μεγάλες αξίες ζωής.(Αρχιεπισκόπου Τιράνων και πάσης Αλβανίας Αναστασίου)\nΟι λίγες σκέψεις που θα θελα να μοιραθώ μαζί σας έχουν ως αρχικό πλαίσιο ένα στίχο από το ποίημα του Άγγλου Νομπελίστα ποιητή Τομας Έλλιοτ, από το Choruses from “The Rock’’ (Χορικά από τον Βράχο): «Που είναι η σοφία που έχουμε χάσει μέσα στην πληροφόρηση; Η αδιάκοπη καθημερινή πληροφόρηση για ένα πλήθος πραγμάτων, θεωριών, γεγονότων δημιουργεί τον κίνδυνο να γίνουμε τελικά ένα τεράστιο αρχείο από σημαντικά και ασήμαντα πράγματα. Η έξοδος από αυτή την παθητικότητα της συσσωρευμένης πληροφορήσεως απαιτεί συνεχή αξιολόγηση και σύνθεση. Με παρόμοια ταχύτητα αυξάνουν και οι κάθε είδους επιστημονικές γνώσεις, καθώς ζούμε σε μία εποχή στην οποία ο άνθρωπος βυθίζεται σε δύο άπειρα· στο απείρως σμικρό της ύλης και στο απείρως μεγάλο των άστρων. Ο κατακλυσμός αυτός από νέες γνώσεις συχνά μας οδηγεί σ’ έναν ίλιγγο.\nΗ ανθρωπότητα ξεκίνησε στον προηγούμενο αιώνα με καύχηση για τα επιτεύγματα της επιστήμης και της τεχνολογίας και με πολλή εμπιστοσύνη στο μέλλον. Ήδη όμως στην αρχη του 21ου αιώνος πορευόμαστε μέσα σ’ ένα σύννεφο αβεβαιότητος και ανησυχίας. Η συσσώρευση πληροφοριών και ο όγκος της γνώσεως δεν φθάνουν. Εξακολουθούμε να αναζητούμε μέσα σε όλα αυτά ένα νόημα ζωής, την βαθύτερη ενότητα που συνδέει την ανθρωπότητα, το σύμπαν. Χρειάζεται μια ανάβαση από την απλή πληροφόρηση και τη γνώση στη σοφία, που δίνει στην κρίση μας διορατικότητα, θέα στο όλον, και στην ανθρώπινη συμπεριφορά δημιουργικότητα και επιείκεια. Η σοφία δεν ταυτίζεται με την εξυπνάδα η την πολυμάθεια. Είναι προϊόν μιάς γενικότερης εσωτερικής πνευματικής ωριμότητος, μιάς ευρύτερης συνθέσεως ευφυΐας, εμπειρίας και γνώσεως, διαύγειας πνευματικής και καλωσύνης.\nΗ σοφία που έχει συσσωρευθεί στούς πολιτισμοιύς διαφόρων λαών παραμένει πολύτιμη κληρονομιά γία την ανθρωπότητα. Αλλά υπάρχουν διάδφορα επίπεδα σοφίας. Στην Αγία Γραφή τονίζεται η πρωταρχική αξία της. «Μακάριος άνθρωπος ος εύρε σοφίαν … παν δε τίμιον ουκ άξιον αυτής εστίν». (Παρ. 3:13, 15 πρβλ. 8:11 κ. α.). Παράλληλα κινείται η πίστη ότι πηγή της σοφίας είναι ο Θεός. «Αρχη σοφίας φόβος Κυρίου, σύνεσης δε αγαθή τοις ποιούσιν αυτήν». (Ψαλμ. 110:10 πρβλ. παρ. 9:10). Έτσι στο πρώτο ερώτημα ταιριάζει ένα άλλο συγγενές, που θέτει ο Απόστολος Ιακωβος: «Τις σοφός και επιστήμων εν υμίν; Δείξατα εκ της καλής αναστροφής τα έργα αυτού εν πραότητι σοφίας» (Ιακ. 3:13).\nΕπισημαίνει την ανάγκη διακρίσεως ανάμεσα σε μια σοφία «επίγεια, ψυχική, δαιμονιώδη», και σε μια άνωθεν κατεςρόμενη σοφία, που έχει ειδικά χαρακτηριστικά: «Η δε άνωθεν σοφία πρώτον μεν αγνή εστίν, έπειτα ειρηνική, επιεικής, ευπειθής μεστή ελέους και καρπών αγαθών, αδιάκριτος και ανυπόκριτος» (3:17). Η σοφία που έχει πηγή της τον Θεο επιμένει και εργάζεται για τη δικαιοσύνη. Με τελικό αποτέλεσμα αυτού του κόπου την ειρήνη. Ειρήνη με τον εαυτό μας, με τούς γύρω μας, με την κτίση ανθρωπότητα γενικά, με την κτίση ολόκληρη. «Καρπός δε της δικαιοσύνης εν ειρήνη σπείρεται τοις ποιούσιν ειρήνην» (3:18).\nΣτα παραπάνω ερωτήματαπού έθεσε ο Έλλιοτ στα Χορικά από τον Βράχο (1934), έδωσε ο ίδιος μια αποκαλυπτική απάντηση ύστερα από 8 χρόνια εντόνων εμπειριών, με ένα του στίχο στα Τεσσερα Κουαρτέτα που δημοσιεύθηκαν το 1942: «Η μόνη σοφία που μπορούμε να ελπίζουμε πως θα αποκτήσουμε είναι η σοφία της ταπείνωσης. Η ταπείνωση δεν έχει τέλος».\nΥπέροχη διατύπωση μιας αλήθειας που διαποτίζει τη βιβλική σκέψη και την ορθόδοξη πνευματικότητα και που συνοψίζεται στην προτροπήτής Αγίας Γραφής: «Όσω μέγας ει, τοσούτω ταπείνου σεαυτόν, και έναντι Κυρίου ευρήσεις χάριν· ότι μεγάλη η δυναστεία του Κυρίου και υπό των ταπεινών δοξάζεται». (Σοφία Σειράχ 3:18, 20)\nΣυνεχίζοντας στον ρυθμο της πρώτης δέσμης ερωτημάτων, θα προχωρούσα σ’ ένα άλλο κρίσιμο θέμα που απασχολεί κάθε σκεπτόμενο άνθρωπο: Που είναι η ελευθερία που έχουμε χάσει στον φιλελευθερισμό; Που είναι ο φιλελευθερισμός που έχουμε χάσει στην ιδιοτέλεια; Η ελευθερία είναι βαθύς πόθος του κάθε ανθρώπου. Χωρίς αυτή, η ανθρώπινη ύπαρξη χάνει την αξία και τη δυναμική της. Δεν είναι όμως λίγες οι περιπτώσεις όπου διεκδικούμε με πάθος την ελευθερία, όταν πρόκειαι για τον εαυτό μας, και αντιστεκόμαστε η αδιαφορούμε για την αντίστοιχη ελευθερία, που είναι δικαίωμα και αναζήτηση άλλων ανθρώπων η άλλων λαών. Η ελευθερία δεν εξαρτάται από την καταγωγή, τη μόρφωση, το χρώμα, τις θρησκευτικές πεποιθήσεις, την πολιτιστική ιδιομορφία.\nΠερισσότερο όμως από ο,τιδήποτε άλλο, υπονομεύει την υπευθυνότητα και αλλοιώνει τον χαρακτήρα της ελευθερίας η ιδιοτέλεια. Η περιστροφή γύρω από το είδωλο του εαυτού μας με τις ποικίλες μορφές και τα χρώματα που παίρνει, με συνεχή αναζήτηση του ατομικού συμφέροντος, την ατομική ικανοποίηση, την αλαζονεία. Ο πιο αδίστακτος εχθρός της ελευθερίας, ο εγωκεντρισμός, γίνεται πιο ύπουλος όταν κρύβεται στο συλλογικό εγώ ομάδων η λαών. Αυτό τον πειρασμό και αυτή την ολίσθηση πρέπει ιδιαίτερα να αποφεύγουν ταλαντούχοι άνθρωποι. Το να έχει κανείς ικανότητες, μόρφωση, ευκαιρίες πλουσιοπάροχα από τον Θεο συνήθως σημαίνει ευθύνη.\nΗ επόμενη παραλλαγή ερωτημάτων: Που είναι η αγάπη, που την έχουμε χάσει στον ερωτισμό; Που είναι ο έρωτας, που τον έχουμε χάσει στο σεξ;Όλοι οι άνθρωποι, σ’ όλες τις φάσεις του βίου τους, ιδιαίτερα όμως όσοι διατρέχουν την άνοιξη της ζωής τους, είναι ευαίσθητοι στη δέσμη των αισθημάτων και των προβλημάτων που συνδέονται με την αγάπη. Σε συντριπτικό ποσοστό οι σύγχρονες τέχνες και τα μέσα ενημερώσεως εμπλέκουν αγάπη, έρωτα, αλλά ακόμα και διαστροφές μαζί τους. Ο, τι σχετίζεται με τη διαιώνιση της ζωής είναι ιδιαίτερα ευαίσθητο αλλά και σύνθετο.\nΤο ξεκίνημα της ανθρώπινης ζωής συνδέεται με μία μορφη αγάπης. Η ανάπτυξη της ζωής απαιτεί ένα κλίμα αγάπης και είναι για το βρέφος πιο πολύτιμο και από το γάλα. Προτού κάνουμε τα πρώτα βήματα στον κόσμο, θέλουμε να θηλάσουμε γάλα και αγάπη. Στα νεανικά χρόνια, νέες δυνάμεις έλξεως και αγάπης, με πρωτόγνωρη δύναμη δονούν την ανθρώπινη ύπαρξη.\nΧρειάζεται αντίσταση, αντίσταση ποιότητος. Αλλ’ επί πλέον, έμπνευση για την υπέρβαση του τυφλού πάθους, για την καλλιέργεια της αγάπης σε κάθε μορφη των σχέσεων μας. Έμπνευση από πρόσωπα που βιώσαν ευρύτερα την αγάπη, με συνέπεια, με πρωτοτυπία και γενναιότητα. Άσκηση στην καθημερινή πραγματικότητα, για να ζούμε πιο συγκεκριμένα, πιο ουσιαστικά, με μεγαλύτερη εμβέλεια την αγάπη: Μια αγάπη που δεν γνωρίζει σύνορα, που υπερβαίνει οποιεσδήποτε διακρίσεις έθνους, φυλής, χρώματος, μορφώσεως, γνώσεων.\nΥπέροχα κείμενα της παγκόσμιας φιλολογίας είναι αφιερωμένα στην αποκάλυψη του κάλλους, της δυνάμεως και της υπερχής της αγάπης. Αλλά χωρίς αμφιβολία, τα πλουσιότερα κοιτάσματα ιδεών, μορφών, κινήτρων, αληθειών, βρίσκονται στην Αγία Γραφή, αρχίζοντας από υπέροχους στίχους της Παλαιάς Διαθήκης και φθάνοντας στο απροσμέτρητο βάθος και ύψος και μήκος και πλάτος της αγάπης, όπως την κήρυξε και την έζησε ο Ιησούς Χριστός. «Μείνατε εν τη αγάπη τη εμή» (Ιω. 15:9). «Αύτη εστίν η εντολή η εμή, ίνα αγαπάτε αλλήλους καθώς ηγάπησα υμάς». Επάνω σ’ αυτό το θεμέλιο οικοδομήθηκαν αργότερα τα πολλά υπέροχα κείμενα του αποστόλου Παύλου για την αγάπη, όπως ο ύμνος της αγάπης που έχουμε στην Α’ Προς Κορινθίους επιστολή. Και ο ευαγγελιστής και απόστολος Ιωάννης, με τον πιο συνταρακτικό τρόπο, θα δηλώσει: «Ο Θεός αγάπη εστί, και ο μένων εν τη αγάπη εν τω Θεώ μένει και ο Θεός εν αυτώ» (Α’ Ιω. 4:16).\nΑνεξάρτητα από τον βαθμο πίστεως και σχέσεως που έχει κανείς με τον Ιησού, δεν μπορεί να αμφισβητηθεί ότι Αυτός παραμένει η ολοφώτεινη αποκάλυψη της αγάπης. Και όσο κανείς τον πλησιάζει με το στοχασμό και τη ζωη του, νιώθει την ακτινοβολία της αγάπης Του να επηρεάζει ολόκληρη την ύπαρξή του. Η αναζήτηση της σοφίας, της ελυθερίας και της αγάπης παίρνει την ορθη κατεύθυνσή της με τη ζωντανή πίστη στον Θεο, ο οποίος παραμένει η αρχική και αιώνια πηγή τους. Ακολουθώντας τον ρυθμο του πρώτου στίχου τολμώ να πα στον τέταρτο και τελευταίο: «Που είναι η πίστη που έχουμε χάσει στην αφηρημένη θρησκευτικότητα; Που είναι η γνήσια θρησκευτικότητα που έχουμε χάσει στην τυπολατρία;»\nΣτούς προηγούμενους αιώνες, συχνά >η πίστη στον Θεο απωθήθηκε στο περιθώριο από τον Δυτικό και τον Ανατολικό Κοσμο. Στις αρχές μάλιστα του εικοστού αιώνος, από χείλη και γραφίδες διανοουμένων διακηρύχθηκε ότι «ο Θεός πέθανε και τον σκοτώσαμε εμείς». Στις αρχές του 21ου αιώνος παρατηρούμε σε πολλά μέρη επιστροφή της πίστεως. Σ’ αυτή όμως τη νέα άνθηση του ενδιαφέροντος για το Υπερβατικό, για το Άγιο, για τον Θεο, διαφαίνονται δύο κίνδυνοι:\nΠρώτο, η αλλοίωση της θρησκευτικής εμπειρίας με μεταλλαγμένα προϊόντα διαφόρων θρησκευτικών θεωριών ποικίλης προελεύσεως, που προτείνουν μια αόριστη πνευματικότητα. Η θρησκευτική εμπειρία ανοίγει τον ορίζοντά μας στο άπειρο. Όχι όμως για να αφεθούμε σε ένα παθητικό, απροσδιόριστο «κενό» και σε ένα χαώδες διάστημα, στη μοναξιά. Ο δεύτερος κίνδυνος είναι η διαστροφή του θρησκευτικού συναισθήματος και αυτής της πίστεως, με προσανατολισμό την περιφρόνυση των αντιφρονούντων, τη βία και το μίσος.\nΤα τελευταία χρόνια επιτείνεται ένα φοβερό κράμα βίας και θρησκευτικών συνθημάτων που ενισχύουν σειρά από τρομοκρατικές ενέργειες. Όσα συντελούνται, κυρίως μετά την 11η Σεπτεμβρίου του 2001, είναι αρκετά γνωστά. Το φαινόμενο είναι πολύ πιο σύνθετο από ο, τι εκ πρώτης όψεως φαίνεται, και απαιτείται βαθύτερη ανάλυση και σοφή κατανόηση. Παλαιότερα, εκατομμύρια ταλαιπωρημένων και στερημένων ανθρώπων συσπειρώθηκαν στο παγκόσμιο κομμουνιστικό κίνημα που μεσουράνησε στον εικοστό αιώνα. Το σύστημα αυτό στηρίχθηκε στα φιλοσοφικά θεμέλια του διαλεκτικού υλισμού και αθεϊσμού, και γνωρίζουμε πως κατέρρευσε. Στον 21ο αιώνα , η απογοήτευση λόγω φτώχειας, η οργη για την αδικία, η απόγνωση θα μπορούσαν να οδηγήσουν λαούς και ευρύτατα λαϊκά στρώματα σε νέες συσπειρώσεις.\nΌχι πλέον με αθεϊστικά συνθήματα, αλλά με εκμετάλλευση του θρησκευτικού συναισθήματος , με τη μετάλλαξη και αλλοίωσή του. Εμπρός στο πρόβλημα αυτό θα χρειασθεί να προχωρήσουμε από την απλή πληροφόρηση στην κριτική σκέψη και σοφή αντιμετώπιση. Ο Δυτικός Κοσμος οφείλει να συνειδητοποιήσει ότι η αικία και η φτώχεια στην ανθρωπότητα, για τα οποία ο ίδιος έχει μεγάλο μερίδιο ευθύνης, διευκολύνουν την εκμετάλλευση του θρησκευτικού συναισθήματος. Η θρησκευτικότητα δεν είανι απλώς εν ακοινωνικό επιφαινόμενο. Όπως και η ανθρώπινη νόηση, ανήκει στο DNA του ανθρώπου. Είναι πολύτιμη για την επιβίωση και την πρόοδό του.\nΚυρίως, επείγει να ξαναβρούμε τον πυρήνα της πίστεώς μας στον Θεο, η οποία οδήγησε τον χριστιανικό κόσμο στην εκπληκτική δημιουργία σε όλους τούς τομείς. Διότι, ας μην αποσιωπούμε ότι ο πολιτισμός μας έχει συγκεκριμένες ρίζες. Ριζες του -ως είναι γνωστό- είναι η αρχαιοελληνική σκέψη, το ρωμαϊκό δίκαιο και οι χριστιανικές παραδόσεις. Η αλλοιωμένη η διαστρεβλωμένη πίστη, που οδηγεί στη βία και τον τρόμο, θα αντιμετωπισθούν αποτελεσματικά με σοφία, με αληθινό σεβασμό στο δικαίωμα ελευθερίας όλων των ανθρώπων. Και προ παντός με τη ζωντανή χριστιανική πίστη που δεν περιορίζεται στούς εξωτερικούς τύπους και τα ευσεβοφανή λόγια. Μια ενεργό πίστη, η οποία στηρίζει τη δικαιοσύνη και την αλληλεγγύη ανάμεσα στούς ανθρώπους και τούς λαούς. Μια πίστη συνυφασμένη με την αγάπη και το έλεος του Θεού.\nΗ χριστιανική πίστη είναι γεμάτη δύναμη και δημιουργικότητα, σύμφωνα με τη διαβεβαίωση του Κυρίου: «Ο πιστεύων εις εμέ, τα έργα α εγώ ποιώ κακείνος ποιήσει, και μείζονα τούτων ποιήσει» (Ιω. 14:12). Πιστη που διατρανώνει τη διαχρονική παρουσία του Αγίου Πνεύματος στη ζωη των πιστών, του «Παρακλήτου», «του Πνεύματος της αληθείας» (14:16-17). Πιστη που θερμαίνει την ψυχή με την α.ίσθηση της συνεχούς παρουσίας του Χριστού και της αμοιβαιότητος της αγάπης. Δεν μπορείς να πιστεέις αληθινά, αν δεν αγαπάς «Κυριον τον Θεόν σου εξ όλης της καρδίας σου και εξ όλης της ψυχής σου και εξ όλης της διανοίας σου και εξ όλης της ισχύος σου». Και στη συνέχεια, ως άμεση συνέπεια, «τον πλησίαον σου ως σεαυτόν» (Μαρκ. 12:30-31).\nΗ αληθινή πίστη στον Θεο είναι ουσιαστικά η προσωπική σχέση εμπιστοσύνης με Αυτόν που είναι η Αγάπη.\nΘα μου επιτρέψετα να τελειώσω με μια συγκεκριμένη Ιστορία. Θυμούμαι κάποιο νέο ιερωμένο, πριν από τέσσερις δεκαετίες, στη νήσο Πατμο, σε ώρα παρατεταμένης περισυλλογής. Αντιμετώπιζε ένα δίλημμα: Να μείνει στην όμορφη ευρωπαϊκή χώρα του, μέσα στο περιβάλλον που τον αγαπούσε και που το αγάπησε, η να αναχωρήσει για μια δύσκολη αποστολή στην Αφρική, για να βοηθήσει μια από τις πιο αδικημένες ανθρώπινες κοινότητες. Ατενίζοντας τον ορίζοντα του ανοικτού πελάγους από το ασκητήριο όπου είχε αποσυρθεί, ζητούσε μέσα του μια ικανοποιητική απάντηση σ’ αυτό το δίλημμα.\nΗ απάντηση ήρθε τελικά με ένα κρίσιμο ερώτημα: «Σου φθάνει ο Θεός; Πιστεύεις πραγματικά; Τοτε πήγαινε. Δεν σου φθάνει; Τοτε κάθισε εκεί που είσαι». Και ένα εόμενο ερώτημα έκανε το πρώτο πιο ισχυρο: «Αν όμως δεν σου φθάνει ο Θεός, σε ποιόν ακριβώς Θεο πιστεύεις;». Ακολούθησε μια ήρεμη απόφαση για μια τέτοια πορεία σε δύσκολους δρόμους, σε περιοχές που είχαν ταλαιπωρηθεί από τη φτώχεια η την αθεΐα. Σε ώρες σκληρές, που έφθαναν στα όρια της κάμψεως η του θανάτου, βασική παρηγοριά ήταν η εγγύηση του αναστάντος Χριστού: «Και ιδού εγώ μεθ’ υμών ειμί πάσας τας ημέρας έως της συντελείας του αιώνος» (Ματθ. 28:20)· και η βεβαιότητα του ψαλμωδού: «Εαν γαρ και πορευθώ εν μέςω σκιας θανάτου, ου φοβηθήσομαι κακά, ότι συ μετ’ εμού ει» (Ψαλμ. 22:4).\nΟ ιερωμένος αυτός, ύστερα από πορεία 43 χρόνων σε διάφορα μονοπάτια της οικουμένης έχει την τιμή να απευθύνεται αυτή την ώρα σ’ εσάς αγαπητοί μου,θέλει με όλη του την ψυχή να ευχηθεί: Η συνέχεια της ζωής όλων σας να είναι μια συνεχής ανάβαση, από την απλή πληροφόρηση στη συστυματική γνώση· από τη γνώση στη σοφία «την άνωθεν κατερχομένη». Μια αδιάκοπη ανάβαση από την ιδιοτέλεια στην αληθινή ελευθερία. Από ανεύθυνες ερωτοτροπίες, στον γνήσιο και ευλογημένο από τον Θεο έρωτα, λκαι κυρίως στην ουσιαστική βίωση της χριστιανικής αγάπης. Ένα τελικό άλμα, από τη μηχανική συμμετοχή σε παραδοσιακές τελετές η από μια φαρισαϊκού τύπου θρησκευτικότητα, προς τη ζωντανή πίστη στον Θεο, όπου το Άγιο Πνεύμα δεσπόζει και σφραγίζει τη ζωή μας με το φως, τις ενέργειες, τη δύναμή Του. Μια πίστη η οποία ανοίγεθι την ύπαρξή μας στο άπειρο, με συντροφιά την παρουσία Αυτού που είναι Αγάπη.\nαβεβαιότηταΑγάπηΑναστάσιος Αρχιεπίσκοπος Τιράνωναξίες ζωήςΑρχιεπίσκοπος Τιράνων και πάσης ΑλβανίαςδίλημμαελευθερίαΘεόςο Αρχιεπίσκοπος Τιράνων και πάσης Αλβανίας κ. ΑναστάσιοςΠίστηπροσωπική σχέσηΣοφίαχριστιανική πίστη